url: =Kibatlohna, Kikupkhopna le Khantohna (Diversity, Dialogue and Development). Gelh - Pau Sian Lian - Laibu Saal\nHome > Thuluui/Articles > Kibatlohna, Kikupkhopna le Khantohna (Diversity, Dialogue and Development). Gelh - Pau Sian Lian\nKibatlohna, Kikupkhopna le Khantohna (Diversity, Dialogue and Development). Gelh - Pau Sian Lian\nKibatlohna, Kikupkhopna le Khantohna\n(Diversity, Dialogue and Development)\nGelh - Pau Sian Lian\nLeitung mun tuamtuam ah Pasian nasep kipawlna lian khat ahi Youth for Christ pan South-East Asia Director pa Kawlgam hong zin khatin Kawlgam’ a tumdanna, a tuamdan’ diakna bang hi nasa hiam ci-in ka dong kha hi. Amah in nambat khatna ah mun khempeuh ah Buddhistte’ pagoda (ေစတီ) om kawikawi sa ing. Thunihna-ah Myanmar mi kua taktak hiam cih telhak sa ing, pawlkhatte India minam meel pua, pawl khatte Sente peuh tawh kisun, pawl khatte lah Philippineste le Malaysiate tawh a kisun mahmah lah om sa ing, hong ci hi.\nAma’ genzah tak bilbel in Kawlgam pen pau le ham, meel le sa, tun le tong, dan le zia, upna le biakna tuamtuam tampi tak kigawm nianua, kihel zau, om khawm ziazua mah hi. Tuma’ kum (5) vallai-in Dr Simon Pau Khan En in a thugenna, lai-in ka simkik khak khat-ah kumzalom 21 ah Pasian nasemte’ phutkhak ding tonapi (challenge) nih in-\n(1) globalization hi a, a\n(2) na-in biakna tuamtuam kam kikup khopna hi, cihdan khat ka sim khangei hi. A laimal tiktek ka mangngilh a, a thu pen tuadan khat ahi hi.\nTu hun-in ahih leh, Siapa’ genpen Kawlgam-ah tuate hong lim thupit tektek ta hi. Biakna tuamtuamte kimu khawmin kam kikup khopna (dialogue) pen makaite’ veipen le deihpen kammal hong hi-in, a munmun ah hong lang mahmah hi. Tunung June, 2013 sungin American Centrete’ vaihawmna tawh Yangon khua-a om biakna tuamtuamte’ biakbuk ah ka hawh kawikawi uha, Muslimte’ mosque ah a makai, lamlak siapipa hita leh, International Theravada Mission University a, makaipa’ genna hita leh a kuakua-in biakna tuamtuam makaite’ dialogue hih ding cihpen gen thithe uh hi.\nBang hang hiam cihleh Kawlgam pen a huam-in Buddhist gam a hih zenzen hang, Christian, Muslim le Hindu zong a tawmlo khatmah a ki-om veve himawk hi. Hih biaknateng kitel siamna, kitheihsiamna om keileh Kawlgam pen sunkhat zankhat-in vut le vai a suakthei lua himawk hi. Biakna paulam-in gamtuamtuam a om mi gilo, mi ngongtatte’ nawkgawp, sukgawp zong kithuak kha thei hi. Rakhine pan a hong piang kithahna, gam’tatnate a kipan, Meikhtila, Oakkan le Lashio khua lama thupiangte en le hang biakna tuamtuam lampan makaite’n kimuhkhop, kam kikupkhopte nei-in, ngongtatnate a ven mengmeng theihnang lampi hong zon mengmeng dingpen seploh pelmawh ahihna kithei semsem hi.\nUnited Nations te’n May kha 21 ni pen ngeina kibanglote’ kithukupkhopna le khantohna ni ci-in, na ciamteh uh hi. Tua ni-in a kibang kilkel lo ngeina, biakna le pau le hamte’n koici bangin a lemthei penin thu le la vaihawm khawm, nungta khawm thei ding hiam cih, zuihhuai ngaihsut piakna nam (10) pulak khia uh hi. Tuate enkhawm pak ni.\n1. Ngeina tuamtuamte ngimngiat-in a kilak limlahna pawi (art exhibition) le khanglui vante kepna inn (museum) ah hawh in.\n2. Na innvengte lak panin biakna dang (ahih keh) ngeina dang ahi innkuan khat pongpong na innah anneek pihin la, nuntakna tawh kisai na muhnate uh kihawmsawn un.\n3. Ngeina dang le biakna dangte’ bawl movie a hihkeh laibu kawm inla en-in, sim in..\n4. Minam dangte na innah kihawh sak inla, na ngeina, na dante uh gen in.\n5. Nang minam le ngeina sungpan ahilo minam dang thuthuk ngaihsun mipilte’ thu sim in. (Gentehna, Confucius, Socrates, Avicenna, Ganesh, …cihte)\n6. Mai nipi sungin biakna dangte’ kikhopna ah va lengla inla, a pawite uhah zong va kihel sin in.\n7. “Tuampian kimawlna” (stereotypes game) kimawl-in. Na tal tungah gam min kigelh laineng khat na lawmte belh sak in (Nang bang gam cih en ke’n). Midangte’ kiang tua natal-a om gammite amau bang danin mu cih amau aituam muhnate dong kawikawi-in. Amau gennate tungtawn-in na tal tunga om gam min pen na genkhiat theihleh nang a zo nahi hi.\n8. Ngeina tuamtuamte’ dan le ziate kan in. Kawlte’ tuibuah pawi, Islamte’ Ramadan, Sente’ kumthak cih bangte kan in.\n9. Facebook zangin na ngeinate leitung bup theihin pulak kawikawi inla, midangte’ ngeina zong kan den in.\n10. Ngeina dangte’ tumging le la te zong ngai zeel in... cih bangteng ahi hi. Hih thu (10) lo, a dang septheih, zattheih lampi nam tul val bang omlai hi. Hih thute pen zatpak theihte ahi hi.\nA tunga UNte’ ngaihsut piakna thu (10) te san haksa a sa lai, a lipkhap upna le biakna, kisam a sa lua nailo mi, Zomi sung le Kawlmi sungte ah dil tham ding hi. Theihna kibehlapna (knowledge) hong hi photphot ding hi.\nKawlgam Nay Pyi Taw-ah a sawt nailo-in a kibawl leitung bup sum le pai tawh kisai kikupna (World Economic Forum) ah Aung San Suu Kyi le mipil honkhat in hih biakna le ngeina kibatloh nahangin a piang thusiate a ven nadingin khat le khat kitheihsiamna le khat le khat kizahtakna om limlim masa leh cih limgen pha diak uh hi. 2011 kumin mipilte’n, leitung bupah a uangpen kilem lohna, kibawlsiatna (25) lakah (2) in gamkhat le gamkhat kikal hi-in, a dang (23)te pen gamkhat, huangsung dai-sung khat-ah a piang kilemlohna, kibawlsiatna le gamh tatna (violence) vive ahih lam hong mukhia lailai uh hi. Kawlgam zong hih upna, biakna, ngeina kibatlohna zatkhialhna hangin siatlawh, suplawhna ngen ah a awkawk kihi toto ta hi.\nLaigelh pa kei mahmah zong Christian, Pasian a um khat ka hi hi. Ahi zongin biakna dangte pen langdo, langpan ding cih hituan samlo hi. Totbawl, neubawl, kobawl-in, midangte’upna, biakna le ngeinate va simmawh sak ding hi lo hi. A kibang lo upnate uppih zawh zenzen loh hang zahpih loh ding, zahtak sak ding ahi hi. Biakna, ngeina kibanglote i kithuaksiam (religious tolerance, culture tolerance) kul pelmawh hi. Tua hi keileh i gam pen biakna le upna kibatlohnate puaklahna thang sungah awk-in siatna, supna, sihna tawh zawn leh ngau-in hong ukcip den kha ding hi.\nLai gelh pa Tg. Pau Sian Lian\nItem Reviewed: Kibatlohna, Kikupkhopna le Khantohna (Diversity, Dialogue and Development). Gelh - Pau Sian Lian Description: Rating: 5 Reviewed By: Cinpu Zomi


timestamp: atn

url: =Zomite kithu tuah loh dan ~ Tual Khan Suan :: ZOMI DAILY\nposted on 23 August 2016 at 11:16 am Lomkholna: Article, Politics, Tualkhansuan\nNumei naupang, a neu a lian, mipil misiam leh mi tampi takin i minam sungah i kisap pen kithu tuahna, thu khat a luang khawm a lawng khat a gin khop ding a kisap lam i theih tek hi. Theihna ciang bek zong hilo in, a kigengen leh lai tawh kigelh zong sim zawhloh ding zah in tam khin zo hi. A hihangin a hun hong tun tak teh, a gengen mite leh a gelhgelh mite a kipan mah in mipi huam a, a vaihawmna makaite gelna pan thutang pek in hong ding khia zel uhhi.\nKi thu tuahna ding pen a thu in sai hi i ci kha ding hi. Man lua! Biakna thu ah i upna kibat pih loh mite tawh kithu tuak thei kei mah ni. A diakin biakna leh upna ki banglo mite tawh lawm kikholh bangin kikholh ding a phatmawh loh hangin kithu tuak a vaihawm khop ding hi theilo hi. I uploh pi pen biak pih ding cih pen hi theilo thu ahihi. Beh le phung thu ah thu khat in luang khawm thei kei mah ni. I beh le phung kibang khinlo a hih man in. I tawndan, i zia le tong zong kibang khinlo hi. Beh sungah innluah zaa pen U zaw in a ngah pawlkhat om a, nau zaw in inn a luah beh pawl khat zong om hi. Hih bang thute ah mi khempeuh tawh kibang in thu khat in luang khawm ding pen a baihlo thu mah a hihi. Gamleivai (politics) vai ah mimal khat leh khat sandan (principles/ policy) kibanglo a hih manin party tuamtuam om a, a mau a tek man kisa a hih manin thu khat in luang khawm theilo hi. Thu khat a luang khawm ding zong ut masa lo uhhi.\nA hih leh bang thu tawh ki thutuak in, thu khat in luang khawm nawn mawk ding. Dotna hoih khat hi. Mihing khempeuh pen leitung ci le sa tawh a hih manin kibatna a tam zaw om hi. Mi khempeuh in an leh tui lo tawh nungta theilo hi. Tenna ding inn le lo ki samtek hi. Mi khempeuh in ci na thei in a tawpna ah sih thei tek hi. A mimal in khat le khat duh kibanglo, deih kibanglo hi ta se mah leh mi khempeuh in ci le sa mah tawh kithuah hi cih bel nialna ding om lohi. Vantung pan ni sa leh guah tui pen mi khempeuh in a kibangin ngah kim tek hi hang. I kibatna tampite tawh kisai in vai thupi i tuahkhak ciangin tua thute pansan in kithu tuah ding thupi hi.\nTua bang hina pi, minam bup vai leh tangpi tawh kisai thute ah mi pawlkhat (ki thutuah ding a gengen mite pen tak in) mipi kipawlnate vaihawmna sangin mimal leh pawltuam sat nuam hamtang ki om se mawk hi. Zogam leh Zomite in vai thupi tak a tuak khat ciangin mi tawh kithu dot utlo in, a mau pawl/bawng khat in sem tuam nuam sese hi. Zogam huhna ding vai, Zomite panpihna ding khat om leh minam bup huam zaw deuh a kipawlna om kimlai, tua kipawlna te nasepna ah kihel sangin a mau pawl in tuamsep sese ut uhhi. (Tua banga sepna hangin tua bang huhna ding a vaihawm kipawlnate a ell gige a hihna uh thei kha lo mawk uhhi).\nMinam leh gam a ding nasep hi ven, haksatna thuak mite huhna ding thu ah i huh theihna pan in mapang tek hi leng hoih zaw lo maw,na ci kha ngel ding hi. Tua zong a khialhna om tuanlo tawh kibang mah hi. Huh loh sangin sum pek khat, pek nih tawh huhna pen hoih zaw mah hi. A hih hangin tua bangin nasep a semte tawh kipawl khawm lel in huhna pia leng hoih zaw pek lai ding hi. Tua vai a ding a mapanna a nei kipawlna a om nak leh kipawlna dang min or mimal min tawh va kipiak sese kul nawn se hiam?\nMinam khat i ki thutuahna or kithu tuahlohna pen vai thupi a hong tun ciang bek in ki mu thei hi. ( Hong it taktak te pen haksat hun ciang bek in kitel thei pan hi.) Haksat hun na ngawn a, kithu tuaklo minam i hih lai manin minam sungah kithu tuah ding pen kammal tawh kigen bek mah hi lai phot hi. Haksat hun a kithu tuaklo mite pen nopsakna, hauhsakna hun ah ki-elna le hazatna tawh kidim ding a hih manin thu khat in luang khawm zo nailo ding hi.\n( Zogam ah khua hun siatna hangin tui tamlua a Zomite haksatna huhna don zia tung tawn pan ka muhzia a hihi.)\nPrevious: Biakna le Ngeina ~ Rev. En Khan Hau\nNext: A tapa laisimding deihsakluat manin temta tawh dawtlumkha\nKumthak sungah Topa’ deih nuntak kalsuan pihding thu (10)\nChristian Hymn te’ tangthu: A Thu Zaza Nuam Ing


url: =Yangon Hlaingthaya ah naungek asuakcil akipaai khat anungtalai in kimu ~ ZD :: ZOMI DAILY\nYangon Hlaingthaya ah naungek asuakcil akipaai khat anungtalai in kimu ~ ZD\nposted on 25 March 2017 at 11:31 pm Lomkholna: Myanmar, News, Sawltak, Yangon\nMyanmar, Yangon Hlaingthaya Township sungah naupang asuakcil akipaai khat anungtalai in kimu cih Eleven News pan kiza hi. Tua naupangngek pen asuakcil alaigui zong kitanglo in omdeldal lai a, akipaihna ah zusa in bet in, tho leh miksi te’nzong petgawp kici hi.\nTuni Saturday (Mar 25) zingsang 4am hunpawl in naungek kapkap khat kiza ahih manin aki etkhiat ciangin Takhin Phoelahkyi lamzing 4 leh 5 kikal aom dailenbuk khat ii adumtung kiatlak panin aki mukhia ahihi.\nTua naupangngek pen Plastic khattawh kituam in akipaai hi a, zusa, tho leh mitsi te’nzong limpehkhit tuak mahmah hi ci’n amukhia masa Ko Myint Zaw in genkhia hi.\nZingsangtung innvengteng in anhuan in akibuaitek laitak, naungek kapkap khat kiza ci’n innveng sungteng kigensawn kawikawi hi. Tuaciangin Ko Myint Zaw in azonkhiat ciangin dailenbuk tungah amukhia ahihi.\nAma genna ah avengte’n datmei hongdet uh a, naungek pen ka laksawm laitak inzong zusa in napetliang cihi. Zusa hawlkhia in puanten tawh tuun in ka lakhia cihi.\nNaungekno pen pasal hi a, silehnai tawh kidimcip in alaigui zong kitan nailo hi.\nTua naungek pen vengsung hausa te kiangah ki ap in, tuapan in khuasung zato ah kipuak cih kiza hi.\nVengsung hausa asem U Win Aung kicipa in agenna ah naungek asuakcil khat kimu ci’n phone tawh hongki zasak cihi. Naungek pen nungtalai in, vengsung Nurse siamah tetawh zato ah kipuak cihi.\nRelated: Yangon, Tamwe ah naungek suakcil akipaai khat ahing in kimu ~ ZD\nNaungek pen it huai ahih manin akemnuam zong omtuak. Akemzoding omleh naungek adingin lungmuanhuai dinghi ci’n genkhia hi. Nungdeuh mahmah inzong Yangon Tamwe ah naungek khat asuakcil akipaai khat omngei hi. ZD Sawltak #zomidaily\nPrevious: Hong Kong Shopping Mall sung aom Escalator khat lehtaigawp in mi 18 liam ~ ZD\nNext: Christian Hymn te’ tangthu: Thumaan Ning


url: =US Zomi te & ZAM ~ Pu Zokhai :: ZOMI DAILY\nposted on 27 February 2018 at 8:22 pm Lomkholna: News, Zokhai, Zomi\nUSA Homeland Security, UN Convention: Geneva, UNHCR Malaysia, Thailand, India, UNHCHR, Malaysian Government hihte-ah nungkum-in Petition Laimaai 125 leh Zomi min malsim tuul 8 vaal akipuakna sung-ah Zomi leh Chin Kidanna (Distinction between Zomi and Chin) kiciantak-in kipulaak-hi.\nZomi leh Chin atuamtuak hi-in Deputy Vice President Van Thio leh Chief Minister of Chin State Maj. Hung Ngai te’ thu-zong kiciantak-in akipulaak ahihi. Tulaaitak US-ah Zomi khenkhat interview kisam-in dotna tuamtuamte’ lak-ah “ZAM na-thei kha-hiam?” cihzong kihel-hi.\nUS Homeland Security Dept.’ hong dawnkiikna tumah-in kaveelcian takciang-in, “Nong’ information piak ka-thupilaak mahmah uh-a, hoihtak-in ka-veelcian ding uhhi” hongci uhhi. Laiphah-pen “ZAM-tawh seemkhawm-in ZAM’ tawsawnna-tawh kong gelhhi” ci-in support letter kician-tawh akipuak ahihi.\nTua hi-in, Zomi-pen Chin-tawh kidang mahhiam or tua hilo-a sumbawlna company khat-hiam cih thei nuam-a dotcianna “Zomi Association of Malaysia-in Zomi Refugees’ ading seem taktak-hiam” acih thei nuam-a hong kancian hiding-in ka-lamen mahmahhi. Min kibang leltak-bel CRC, ACR, TCM cihte-ah asuuk mahmah hilel ahihman-in anuai-a bang-in dotna na-dawng ciat un:\nZAM na-thei kha-hiam?\nDawnna: Thei mah-ing. Chin Refugee Committee-in Zomite naakpi-in hong nawlkhiin man-in Zomi-in Zomi gaaltaaite komding huaiding-a akiphut Ka’ MINAM KIPAWLNA ahihi.\nNang’ tung-ah bang hongbawl uhhiam?\nDawnna: Minam kipawlna ahihman-in pawlmisuahna leh kumsum (membership fee & annual fee) hongla uh-a, aliam abaai, asi amang omleh vaáiteng hawm uhhi. UNHCR-ah ngetna laiphahte hong gelhsak, hong puaksak, UNHCR pan-a information te mipi’ tung-ah hong taangko uhhi.\nZomi naupangte’ laisin hun amawkbei loh nading-in ZEC Dept hong uh-a, NGO te-tawh pangkhawm-in Zomi Saangkahna mun tampi-ah phut-in, naupangte’ social & psychological wellbeing naakpi-in tawsawn-hi.\nHong dotbehleh Spiritual & Cultural Wellbeing’ ading-in Pupa’ Ngeina Khuado, Zomi Nam Ni cihte mipi kaaikhawm-in bawl, mipi kilawmtaat nading-in Chinese New Year sim-in ZAM Cup hong makaih-in Soccer Team 20 vaalden-in kimawl ziahziah…..\nHihteng-tawh nadawng ciat un. Kuamah patau kei un. Appointment Card zuak, min kitaih-tawh kisai dotna a-omleh:\nNa’ min mi’ min hilo-hiam?\nDawnna: Ka’ min-mah ahihi.\nHiah na’ min kibatpih om veh-e:\nDawnna: Kawl gaalkaap kihtaakna-tawh min taktak nangawn apia ngamlo tampi-zong omhi. Zomi sung-ah min kibang tam mahmahhi. Khua kidang min kibang thamlo, khua khat nangawn-ah min hoihte-pen akibang 3 leh 4 omden lel-hi. First and Last name lelbel Zomite’n neilo-in ka’ bawltawm ciat uhhi.\nMore: USA – UNO – Refugees ~ Pu Zokhai\nMin kitaih-tawh kisai hilozaw-in “Zomi Minam himah-hiam? ZAM-in Minam Kipawlna-mahhiam?” cihthu akancian-uh ahihi, banghanghiam cihleh UNO leh US Homeland…. cihte-ah Refugee Affairs laiphah khempeuh ei’ a simloh Chin min vive-tawh ahihman ahihi.\nHihpen Trump-tawh akisai hilozaw-a, Trump-tawh kisaibel refugee-intake cut off hizaw-hi. Zomi Tawldam Un. Zokhai\nPrevious: A hong sapna mun ki banglo ~ Dim Lun Zam\nNext: Singapore ah innteeng nasemin aom Lhai Nei Kim inntungpan kia in si\nLian No says\nZAM te nasep nate thupi mah mah hi.bang mah theilo Zomite lam hongpi sak uh a,ZAM a lutlote na ngawn vantang tang uh hi.Topa’n thupha ong piak behsak ta hen


url: =Australia, Adelaide ah Zomi naupangno khat mawtaw in taihlum :: ZOMI DAILY\nAustralia, Adelaide ah Zomi naupangno khat mawtaw in taihlum\nposted on 28 June 2018 at 1:31 pm Lomkholna: Australia, News, Sawltak, Zomi\nAustralia, Adelaide khuapisung ateeng kumkhat valdeuhbek aphapan naupangno khat mawtaw in taihlum cih 9News pan kiza hi. Tua naupangno pen amin Khup Sien Khai (Khaipi) akici khat hi a, amau innzang ah mawtaw in ataihlumkha ahihi.\nNaupangno Khaipi pen a it huai mahmah laitak hi in, kumkhat leh khathum (15 month) bek aphapan pasalno khat ahihi.\nAthu akigenna ah zanni nitaklam in hih naupangno te innah ameltheihte mawtaw tawh hawh uh a, mawtaw anunkinsak laitak in inntekte naupangno pen ataihlumkha cimawk hi.\nZanni nitaklam 5:30pm hunpawl in Parafield Gardens vengsung aom innkhat ah thupiang hi a, inntekte kiangah ahawh lengna te’n naupangno ataihkhak ciangin amanlang in Emergency Services te kisampah hi. Ahi zongin Khaipi ii anuntakna pen ki honman nawnlo in sihsansuak hi.\nJoseph Lianzaw akici inntekte meltheih khatin agenkhiatna ah hihbangdan tuahsiatna pen kakhansung in kamuhcilna hi a, ka lauthawng mahmah hi ci’n genkhia hi.\nKhaipi pen inntek te ii ata neupenpen hi a, ama tungah sanggam numei 3 zong nei uhhi. Tapasal khatbekbek aneihsunsun uh hi in, kamsiatna tawh lengna te ii mawtaw in agawikha citciat ahihi.\nKhaipi te innkuan pen Australia gamsung atunzawhzong sawtnai hetlo uhhi. Abeisa kum 2 hunlai in nuntak khuasakzia anuamzawding lunggulhna tawh Malaysia panin Australia atung uh ahihi.\nKhaipi agawikha mawtaw pen Holden Sedan mawtaw namte hi a, tua mawtaw pen Lancaster Aveneu Driveway tungah kikhawlsak in kumpi thunei Detectives te’n tua mawtaw leh tuahsiatna munteng hoihtak Photo zaih, Evidence kaikhawm in sitcianna nei uhhi.\nNaupangno mawtaw tawh ataihkha pen inntek te ii meltheih khatmah hi in, kum 49 aphakhin Salisbury sungah ateeng pasalkhat kici a, ataihkhapa ii aminpen ki pulakkhialo hi.\nMore: Australia, Adelaide ah Zomi khat mawtaw tuahsia in hongnusia (Mangpi, kum 42)\nZanni buaina apianhun akipan zanthapai in Police honkhat leh Major Crash Investigators te’n bangci bangin tuahsiatna piangtheihiam ci’n hoihtak kancianna neipah ngeingai uh cih kiza hi.\nKhaipi hong nutsiatna hangin a innkuanpih te ihlainatpih mahmah hi. Sawltak #zomidaily\nPrevious: Sihkohna: Capt. Kai Khen Thang (Phaipi beh, Laaitui) in hongnusia\nNext: Malaysia UNHCR zumpi ah Chin State galtai te’n lungphona neiding\nFinland or Pilna nak ~ Am Lian Pau\nZomi State leh Chin State huangkeek koizaw sawmding? ~ J. Thang Lian Pau\nMalaysia UNHCR Representative leh Kipawlna Makaite kimuh khopna\nVitamin E nekna hangin Ciltang Cancer ki ngahthei


url: =Petite a-level escort Melissa in Sproxton LE14\nHi guys. My name is Diana. I LOVE what I do, and you will too (...) Sproxton LE14


url: =Pilihan Resep Kue Ulang Tahun Topping Buah | Buku Resep Populer 2017\nHome » Search Results for "Resep Kue Ulang Tahun Topping Buah" Query\nPilihan Resep Kue Ulang Tahun Topping Buah Terkini dan Mudah untuk Dicoba:\n...– masing. Selamat mencoba di rumah. gambr kue ultah butter cream, kue pie buah dingin, kue pie ulang tahun, pie asin, resep kue buah buahan, resep pie buah dari sajiku...


url: =Lawmta te kihona - Zomi Community Network - Your Network\nLawmta te kihona\nPosted by Tg. Thangno on February 9, 2013 at 1:32am in Zomi & Zogam\nLawmta nih Khualpu a kici khat leh Mangno a kici khat a mailam nuntaakzia ding ki kumkum.\nKhualpu: Lawm Mangno tualeh, nang mailam nuntaakna ding bang sem leteh na lunggulh pen a?\nMangno: Ka lawmte pawlkhat gamdang tungsa om a hih teh huhna ki ngenhenla, mehteh-mehgah ki lim ciin mahmah leh hoihin umveng aw. Cidamna zong tawh kituak sa zaw mai veng aw.\nMangno: Tua leh Khualpu nang e bangci ngaihsutna na nei?\nKhualpu: Ka ngaihsutsut teh nang i lokhawh ding bel ngaihsun zo kengin, pawlpi kemsia khat ki suak leh nasep gimluat omkei di vehaw.. Lai Siangtho sang khat kikah henla, Diploma khat kila photphot leh cihkhat ngaihsun veng aw..\n+Khualpu Lai Siangtho sang hongkah, hongman ta Diploma hongngah. Pawlpi khat hongphut takpi. Mangno i a lawm Cinpi a kici khat zong Khualpu' pawlpi sung ah hong ki-ap. Tua leh, nikhat Mangno leh Cinpi hong kimu in thukikumkum.\nCinpi: Lawm Mangno aw, kopawlpi ah hong kikhawmve, noppeuhmah hiven. Ahihhang' nopkasak lohna khat omvehaw.\nMangno: Bang a hia?\nCinpi: Ka siapa un khasim in khabeiteh sawm-ah-khat hongsiik pahpah, tua mahmah nopsa kei lua ing.\nMangno: aw.. himah lo dia, pia kei le teh sumngah lo ding, a khasum ding omlo ding hiven.\nCinpi: Tua leh Sawm-ah-khat pen pawlpikeem siapa/nu a maw?\nMangno: Hilo, Pasian a, Pasian in nangmah thupha hongpiak na tungtawn a amah(Pasian) na khenkhiat kik, Pasian' tung ah na lungdam kohna.\nCinpi: Tua leh Pasian' a, ci-a banghang a ka siapa in piakloh phamawh a hong siik a hia?\nMangno: Tua bel nang' hongnget man a napiak a hihleh Pasian' muhna ah Pasian tung ah a pia na hi kei-a na pawlpi siapa sum tawh a huh na hi lel hi.\nNa siapa in tuamah a deihman a pawlpi a phuan hiven, a nasep hiven. A sangkah kipat ding lai a, a ngiimna zong Lai Siangthosang kah in diploma khat ngah in pawlpi khat kiphuanleh hoihding hiveh aw, mah ci a sang a kahhiven.


url: =Zomi State leh Chin State huangkeek koizaw sawmding? ~ J. Thang Lian Pau :: ZOMI DAILY\n(I deih bang a piang ziau thei ding hile Tedim, Tonzang, Kalay leh Tamu township teng gawmin Zomi State phut ding, namdang teng hawlkhia ding maw…)\n1948 kum khawng pan Chin Hill bup pen Zogam danin kituat a, Chin Affairs Council pen Zozum i vawh pah hi. Chin zong Zomi tawh khek theih hi leh i ci lai hi.\n2000 khit teh Chin state pen Zogamin kituat nuam tak nawnlo leuleu in, Zogam i cih koi teng cih lah i gencian thei kei hi. Tua bek tham loh Chin cih min zakdahna leh Chin zadah lo teng minam tuama muhna ong thang henhan hi. A bulpi pen Laimite ong khantohna kihaza hi bel kha ding.\nKhantoh sawmlo eimite in khantoh sawmte tawh kithuah i ut loh man aikeh kuamah kimakhelh lo ciat ding, cih ki-ut hi pen leh kilawm. Gendan tuamin, ei makaihna bek deih, mi makaihna zui nuam lo, makai kikhek zel ding zong pomlo cihna. Hih lungsim puak i neih manin ei sung zong pawl kiphelkhapna tawh kidim.\nTua hang hiam tunai pan Zomi State hiam Zogam State hiam demand nopna ong thang hi. Deih khang, kisam kei cihna hi pah bambam loin, demand dingin eilam i cing zo diam, a piang thei takpi diam cihte suut to dih ni. Side B lam mah en masa leng –\nA. State Demand Vai\n1) Zomi sungah makai taak ding leh nungzui taak ding mi ki-om pha lo. Makai siam i omloh manin makai kici khat peuh zuih ding kikihta, amau makaih danin ei zong makaih thei lel hang kici nuam ciat. Tua hangin ei sungah makaite kilem lohna leh pawl kiphelkhapna tawh kidim. Kineuseek ziauziau phamawhsak lohna lungtang i paai ciat sung i minam ading ma i lak sawm zong sawt tou lo ding, kitamkham kik pah ding.\n2) Myanmar Constitution 2008 dungzuiin Tedim-Tonzang township niha Assembly Seat (amatt) 4 bek tawh State piang theilo. Cikha leh Khaikam township picing i ngah beh zong amatt 8 tawh zong cing zo nai tuanlo. State khat peuha council of ministers pen member 10 kiim ta ci leng hluttaw ah vaihawm ding om theilo cihna. Myanmar Constitution 2008 a kipuahpha zong Kawlte lak township khata milip om zah zong a pha zolo Tedim-Tonzang area sang State piak ding kilawmzaw tampi om ding.\n3) Ei le ei kisik zo ding khop sum muhna (resources of state budget) a nei hi leng thu tuam, union kumpi i sum sik vek dingin Kawl ten state tampi bawl beh nuamlo ding. Tua banah state gol leh neu, milip tam leh tawm zuiin budget kia a, Chin state mah tungnungzaw veve ding. State i neih hang Laimite, Luseite pha zo tuan kei leng i thangpaihna pai suak veve kha thei.\n4) Zomite khuapi i cih Tedim khuaa teeng ten innteek lungsim ong puak theih masak leh innteek tavuan ong cit uh kisam mahmah. Tedim khuate ngiat in Tedim-Tonzang area sunga om minam tuamtuamte ong huaisiam kul, deihsakna tak tawh a hamphatna ding uh ong ngaihsutpih zawh kul, belh taak muan taak a hih uh kisam masa. Tu tadihin Tedim in township nih bek puak zong lel lai bang, Tedim khuaa teeng Amatt natawm nei nai mello. State demand i sawmnaah Tedim-Tonzang area sunga minam pawlkhat in ‘ko kihel nuam lo’ ong ci leh vai teng kipelh lawh pah thei.\n5) State khat pua zo ding laisiamna nei bangzah kipha zo ding. Kawlte mah ong lut gawp leh kilangbaai lua ding. Kumpi leh kumpi naseemte thuneihna a kikim phialphialna gamah Kawlte tung-etna, Kawlkam laanna, Kawlzia zuihna ong laang pah diam. Sum duh mahmah minam i hih teh state budget teng neksim kituhin a kikawk ding sawn omlo zah dongin kipai thei. State nei dingin i ki-fit hiam cihte i suut kawm kul.\n6) Tedim, Tonzang baanah Kalay leh Tamu township ngiim ding ci leng, a sunga om minam tuamtuam teng i zol zo diam. Ei makaih ei khutnuaia lut a ut uh diam. I state bup milip a lang phial Kawlte ong pha ding ci leng i lunggulh danin vai i hawm thei diam.\n7) Kalay-Tamu area dong ngiimin lawhcing ding hi leng zong Manipura Zomi leh Kuki in gam min ding a kituh bangin State Min ding leh Capital omna ding i kituh diam – Thadou-Kuki, Zote, Lusei, Laimi, Kawl leh ei ten, cihte zong suut kholh kul lai.\nB. Chin State Huang Keek Vai\nZomi state deih khang cihna hi hi pah loin Chin state huang keek sawm masa leng a hoihzaw tam?\nGunkhawm sak siah i gam i cih baanah British ten zong ong uk sung Nagate teenna dong Upper Chindwin District na ci ngiat hiin, Nagate mahmah zong Ne Win hun ciangciang dong Chin Group maha a kituattuat uh hi a, 1948 kuma Special Chin Division ah ong lut khak loh uh teh a na lungleng mahmah in, U Nu zong kuppih zel uh ahi hi. Chin state capital a Kalaymyo i zat lai zong Kawl kumpi in zadah lawmlawm lo hi.\nHih Gunkhawm sak siah keek kilawm lo het lo hi. Myanmar sungah hih kaana i political demand ding thupi omlo kha ding. Aizong Chin state bup mah i pankhop lohin khiatna omlo ding a, a area sunga om a diakin Kukite leh Nagate bang i zol siam kul ding hi. Ei bekin keek i sawm le baih vet lo ding hi. Lusei leh Laimite bekin zong ong nangh zo lel ding hi.\nChin state huang keek lawhcing thei i hihleh kum bangzah hiam khit teh State tuam ngiim kik pan leng a lampi totzia ding hizaw thei.\nC. Ngaihsut beh ding\n1) Myanmar pen galkapte in thuneihna sut kik hun nei kha thei, aikeh State thuneihna (federal) behlaplap khazaw thei. Bang zawzaw ahi zong, politic sep siam thei lo i hi zong i minam khawsuakna ding taktak laisiamna hi. State i nei zong hamphatna thupi pen zum nasep teng hiin namdang teng sep ding pammaih. Pilna leh sumbawl mah hahkat ni, tou pen ding hi.\n2) I lunggulh i demand-te tangtut nei loin Chin state mahah i om suak namel kitel lo. Chin state innteek lungsim mah i vom a, thuneihna i ngah zawh nang mah hanciam ni. State tuam i ngah zenzen zong supna omlo ding. Namdang muhdah langbawl nei kei ni. Demand i nei zongin namdangte huat theih dingin gamtaang lua kei ni.\n3) Chin state nungngatsan kha si, i mailam lah nawt thei tuan kei leng kihamsia lua ding. Ngaihsutna nam tampi nei kawmin kalsuan ni.\n4) Khangthu, pau, ngeina, teenna dungzuiin Kawl ten ei pen Chin pan minam tuam ciin ong pom nuam ngei lo kha thei, aikeh Chinte in state nih a neih ding kilawmsa lo kha thei.\n5) Zomi state, Zomi huang keek i cihcih kaalin Tedim-Tonzang area eu nuama gamlim gitgit zong a omlam phawk ni. Keek sangsikin toizaw tektek thei ahih theihnaah pilvang ni. Ei laka minam tuamtuam om teng beek huaikhop sawm ni, amau phattuamna ding zong seppih ni, belhtaak suah sawm ni.\n6) I minam makai nuam ten Manipur leh Mizoram beekah kha khat ta bek ahi zong thu sin kawikawi phot ni. Myanmar in India democracy system et-kaak pen hi. Laimite leh Lusei ten Mizoram model zuizui ta uh hi.\n7) Ei bek in thunei thei den ding utna, ei bek makai hi thei den ding utna, ei bek teelcing hi den theih ding utna tawh huang neuseek i sawm sang midang tawh i kidem zelna leh midang i zawh zel theihna pen politician taktak i hihna hizaw ding hi. Quota, reservation dan pianpiante lunggulh sawm kei phot ni. J. Thang Lian Pau\nPrevious: Pasian that te (Deicide) ~ Suangh Dal\nNext: Kisiknalo tawh mawhna maitheilo ~ Suangh Dal


url: =Johan 18 | Siantongluan\nJesuh in tu-a bangin thu a nget khit ciangin a nungzuite tawh Kidron lui kantanin a pai hi. Tua lai-ah huan khat om a, tua huan sungah a nungzuite tawh a lut hi.\nJesuh leh a nungzuite tua munah pai zelzel uh ahih manin Jesuh a lehhek Judas in zong tua mun a thei hi.\nTua ahih manin Judas zong, siampi liante leh Farisi mite in a sawl galkap honkhat leh biakinncing palik pawlkhat tawh hiam tawi-in lalcin leh meilah de-in tua huanah a hong pai uh hi.\nJesuh in zong ama tungah a piangding thu khempeuh theikhin ahih manin hong paikhia-in amaute kiangah, "Kua zong na hi uh hiam?" ci-in a dong hi.\nAmaute in, "Nazareth khuami Jesuh a zong ka hi uh hi," a ci hi. Jesuh a lehhek Judas zong tua mihonte tawh hong dingkhawm hi.\nJesuh in, "Keimah ka hi hi," a cih ciangin amaute nungkinin a puk uh hi.\nJesuh in, "Kua zong na hi uh hiam?" ci-in a dotkik ciangin amaute in, "Nazareth khuami Jesuh a zong ka hi uh hi," a ci leuleu uh hi.\nTua ciangin Jesuh in, "Keimah ka hi hi, ci-in ka hong gen khinzo hi. Kei hong zong na hih uh leh hih adangte khah lel un," a ci hi.\nHih bang a cihna pen, "Kei na hong piaksate khat zong ka kisamsak kei hi," ci-in a thugenna a tunna ding ahi hi.\nSimon Peter in namsau kuah ahih manin a namsau dokin siampi lianpenpa silapa a sat leh a taklam bil a satkhia hi. Tua silapa min Malkhus ahi hi.\nTua ciangin Jesuh in Peter kiangah, "Na namsau a paii-ah siat in. Ka Pa in thuakdingin a hong piak thu thuaklo ding ka hi hiam?" a ci hi.\nTua ahih manin galkapte leh a bute leh Jew mi palikte in Jesuh manin hen uh a,\ntua kumin siampi lianpen a sem Kaiafas sungpa Annas kiangah a paipih masa uh hi.\nMihonte tangin mi khat a sihding kilawm zaw hi, ci-in Jerusalem khua-a Jew mi uliante kiangah thu a genpa Kaiafas ahi hi.\nSimon Peter leh a nungzui dang khat in zong Jesuh a zui uh hi. Hih a nungzui dang khatpa leh siampi lianpenpa kithei uh ahih manin siampi lianpenpa inntual dongah Jesuh tawh a lutkhawm hi.\nAhi zongin Peter ahih leh kong pualamah a khawl hi. Tua ahih manin siampi lianpenpa tawh a kithei nungzui dang khatpa zong va pai kikin kongcing numei a hopih khit ciangin Peter zong a tumpih hi.\nKongcing numei in Peter kiangah, "Hih mipa nungzuite khat hilo na hi hiam?" a cih leh, "Ka hi kei hi," ci-in a dawng hi.\nKhua dam mahmah ahih manin nasemte leh palikte in meihol cih a, tua mei awi-in a kiimah ding uh ahih manin Peter zong va pai-in mei awi-in amaute tawh a dingkhawm hi.\nSiampi lianpenpa Annas in Jesuh kiangah ama nungzuite thu leh a thuhilhna tawh kisai thu a dong hi.\nJesuh in, "Mi khempeuh theihin thu ka gen tawntung hi. Jew mihonpi a kikhopna innte leh Biakinn sungah thu ka hilh a, thu ka sim genna om ngeilo hi.\nTua ahih manin bang hangin kei kiangah hong dong se na hi hiam? Ka thugen a za mite kiangah dong lecin ka genteng amaute in hong genthei ding uh hi," ci-in a dawng hi.\nHih bangin Jesuh a pau ciangin biakinncing palikte khat in Jesuh beng a, "Bang hangin hih bangin siampi lianpenpa tungah kampau ngam na hi hiam?" a ci hi.\nAhi zongin Jesuh in, "A manloin kampau khial ka hih leh ka khialhna hong lak in. Ka thugen a man ahih manin bang hangin hong beng zenzen na hi hiam?" ci-in a dawng hi.\nTua ciangin Annas in Jesuh a kikhihsa mahin siampi lianpenpa Kaiafas kiangah a puak hi.\nTua bangin mei awi-in Simon Peter a din laitakin a kiima om midangte in, "Nang, hua mipa nungzuite khat hilo na hi hiam?" a cih uh leh Peter in, "Ka hi kei hi," ci-in a nial leuleu hi.\nTua ciangin siampi lianpenpa nasem, Peter in a bil a sat khiatsakpa behte khat in, "Huan sungah amah tawh na omkhawm lai-un hong mu hilo ka hi hiam?" a cih ciangin,\nPeter in nialkik leuleu a, tua khit phetin ak a khuang hi.\nTua ciangin Kaiafas inn panin gam ukpa Pilat omna kumpi inn-ah Jesuh a paipih uh hi. Tua hun pen zingsang tung ahi hi. Jew mite ahih leh Paisan Pawi annekna sungah kihel nuam uh ahih manin biakna vai-in a siang a suahtheihna dingun kumpi inn huang sungah lutlo uh hi.\nTua ahih manin amaute kiangah Pilat hong pusuakin, "Hih mipa na mawhsakna uh bang ahi hiam?" ci-in a dot ciangin\namaute in, "Hih mipa a gamtat a sialo hi leh nang kiangah ka hong paipih kei ding uh hi," ci-in a dawng uh hi.\nTua ciangin Pilat in, "Jerusalem khua-a om no Jew mi uliante mah in paikhiatpih un la, nomau Thukham tawh kizui-in ama tungah thu khen un," ci-in a gen ciangin Jew mite in ama kiangah, "Kote in mi thahtheihna ding thu ka nei kei uh hi," ci-in a dawng uh hi.\n(Jesuh in ama sihna dingzia a gensa thu a tuntheihna dingin hih bangin a piang ahi hi.)\nTua ciangin kumpi huang sungah Pilat ciahkik a, Jesuh samin, "Nang Jew mite kumpi na hi hiam?" ci-in a dot leh\nJesuh in, "Nang lungsimah a piangtawm hong dong na hi hiam, tua ahih kei leh midangte in keima thu hong gen ahi hiam?" ci-in a dawng hi.\nPilat in, "Kei, Jew mi hong sa na hi hiam? Na Jew mipihte leh na siampi liante un kei kiangah nang hong ap uh hi. Bang gamta khial na hi hiam?" a ci hi.\nTua ciangin Jesuh in, "Keima ukna pen hih leitung gam hilo hi. Keima ukna hih leitung gam hi leh Jerusalem khua-a Jew mi uliante khutsungah hong kipiak lohna dingin ka nungzuite in a do ding uh hi. Tua ahih manin keima ukna pen hih leitung tawh kizomlo hi," a ci hi.\nTua ciangin Pilat in, "Tua ahih leh nang kumpi hilo na hi hiam?" a cih leh Jesuh in, "Kumpi hi, nangmah in na hong ci hi. Hih thuman a genkhia dingin mi hong suakin leitungah a hong pai ka hi hi. Hih thuman tawh a kizom mi peuhmah in keima thugen hong zui uh hi," a cih ciangin\nPilat in, "Thuman na cih bang ahi hiam?" ci-in a dong hi.\nTua ahih manin na Paisan Pawi hun uh ciangin note-a dingin mi khat ka khahkhiat a ngeina ahih manin note-a dingin hih Jew kumpipa hong khahkhia leng na ut uh hiam?" ci-in a dot ciangin,\namaute awng gawpin, "Hih mipa khah kei in! Barabbas hong khah in!" ci-in a dawng uh hi. (Barabbas pen mi suamin thongkia khat ahi hi.)


url: =Census tawh kisai ~ J.M. Ngul Khan Pau\nAhi zongin census hong omtak ciangin amau na kilom khawm thei uh ahih manin amau kilawh tawmnate nusia in lomkhat in na kigelh uh hi. Ei zong tutungin kilom khat in i gelh theih leh ZOMI pen historical record ah kikoih ding suak hi.\nI gelh nop kei leh "ciamteh taaklo" in awkaih min leh khua min peuh tawh "kigelh lum" i hi ding hi.\nJ.M. Ngul Khan Pau.\nA5 Parijat Masion. GMC House No. 19\nAmarawati Path, Christian Basti\nGuwahati, Assam, India 781 005\nCell (91) 801-100-1959 (Pau) 801-100-1949 (Lucy)


url: =TOP 10 – JUNI 2014 | l'âge d'or\n30. Juni 2014 · von katrindoerksen\t· in Film.\t·\nSchlagwörter: 2014, 8 Frauen, Aron Lehmann, Das Geheimnis von Kells, Die Geliebten Schwestern, Die Royal Tenenbaums, Dominik Graf, Film, Francois Ozon, Hayao Miyazaki, Icíar Bollaín, In the City of Sylvia, Jenseits von Afrika, José Luis Guerín, Juni, Kino, Kohlhaas oder die Verhältnismäßigkeit der Mittel, Liste, Nora Twomey, Serie, Sherlock, Sydney Pollack, The Empty Hearse, Tomm Moore, Top 10, Topliste, Und dann der Regen, Wes Anderson, Wie der Wind sich Hebt\n← MEDIA MONDAY #157\nXAVIER DOLAN: SAG NICHT, WER DU BIST →\nEine Antwort zu “TOP 10 – JUNI 2014”\noldboyrap 30. Juni 2014 um 20:49 · · Antwort →


url: =Leitungbup Sumhau bel Pastor 9 ~ Thu Tatuam (Siyin News)\nLeitungbup Sumhau bel Pastor 9\nFriday, May 22, 2015 Tapidaw Taw Kisai No comments\n1. David Oyedepo: $150 Million (Nigeria)\nBishop David Oyedepo sia 1981 lai Living Faith World Outreach Ministry pawlpi phutpa hi in Africa ngam ah pawlpi haat khat in kingaisun hi in, Nipi khat thum vei service om in, ama aituam jet vanleang nei in, US le UK ah inn nei hi.\n2. Chris Oyakhilome : $50 Million (Nigeria)\nA minno Pastor Chris zongh kici in, pawlpi mi 40,000 pha aa, Nigeria ngam sung vai ah kam kumh thei khat hi in, Cinadam sakna saanginn le NGO TV channel thum (LoveWorld TV, LoveWorld SAT and LoveWorld Plus) pan Pathian naseam kawm hi.\n3. Benny Hinn: $42 Million (United States)\nBenny Hinn sia Canada pan USA ngam peam in stadium liam mama munh tatuam ah nei in, ama ii TV program ahi "This is Your Day" sia leitungah akien mama khat hi.\n4. Creflo Dollar: $27 Million (United States)\nCreflo sia American televangelist pastor muanna taw kisai thuhil bul aa, Non-denominational World Changers Church International founderpa hi. A thuhilna ah "Pathian in na hau natu lampi tatuam nei hi" ci thu ahil zawk apawlpi khangto keak in apawlpi min zongh International Covenant Ministries pan World Changers Church International (WCCI) ci'n laih hi.\n5. Billy Graham : $25 Million (United States)\nSouthern Baptist pawlpi pan hi aa, Billy Graham Evangelist Association sia 1950 kumh in kipan hi. Media le lai tatuam hawmna nei hi.\n6. T. D. Jakes – : $18 Million (United States)\nThomas Dexter sia T. D. Jakes zongh kici in The Potter's House pawlpi pan Apostle/Bishop hi in pawlpi mi 30,000 nei aa , ama ii mission sepna kumh sim mi 100,000 val tungah theng hi.\n7. T.B. Joshua: $15 Million (Nigeria)\nProphet khat in zongh kison aa, vanleang bo tute ason kholpa hi in Synagogue, Church of All Nations (SCOAN) pawlpi keampa hi. Emmanuel TV channel nei in, Khamhthei nguitheite kipuana center, donghuuna center le tanga saang nei hi.\n8. Matthew Ashimolowo : $10 Million (Nigeria)\nNigeria minam hi aa, London khuapi Kingsway International Christian Center (KICC) ci pawlpi phut in UK ngam Pentecostal hat bel in kihe hi.\n8. Chris Okotie : $10 Million (Nigeria)\nNigeria ngam Logos khuapi ah 1987 lai in Household of God Church International Ministries(Pentecostal Pawlpi) phut hi aa, athu pha san Mercedes S600, Rolls-Royce, Hummer le Porsche ci mawtaw minthang companyte nam khat zawk nam khat alaih tawntung in kison hi.\n9. Joseph Prince : $5 Million (Singapore)\nSingapore New Creation pawlpi pastor hi in athasum thakhat US$ 45,000 sang in apawlpi ii kumh khat sumtum sia 2008 lai $44.7 million US dollars ci hi.


url: =ZAM Thupuak :: 24 Nov 19 (Malaysia gambeel te nasep theihding khentatding) :: ZOMI DAILY\nposted on 23 November 2019 at 7:25 pm Lomkholna: Malaysia, News, Refugee, ZAM, Zomi\nMalaysia ah gambeel aom te nasep theihding vai khentatna omding\nMalaysia gam Human Resources Minister M. Kulasegaran in Dewan Rayak Parliament khawmpi ah Malaysia gam sung a om gambeel mite nasep theih nading phalna piak ding leh piak loh ding tawh kisai in a nunung pen December kha sungin khentatna nei dingin ka lem en uh hi ci-in gen khia hi. Aman a genna ah “Kumpi in hih vai tawh kisai in thu paizia pawl khat te a nem zaw deuh in khiam ding ahi zongin bang ci ciangin khiam in bangci policy tawh kalsuan ding” cih pen siangtak in kigen thei nailo hi ci hi.\nHih vai tawh kisai in December 10-15 kikal sungin khentatna kician mahmah khat nei dingin ka um uh a, tua khen tatna a om khit ciangin nasep zia ding tawh kisai in committee tuamtuam in aman langin na hong sem to pah ding hi ci-in gen na nei hi.\nGambeel mitampi tak pen mehtehmehgah ciin na lote (Plantations) le mun tuamtuam ah sem khin uh a, hite kumpi in phalna tak tawh sepsak ding vai tawh kisai in MP Ahmad Tarmizi Sulaiman (PAS-Silk) in Parliament ah dotna nei hi.\nMr. M. Kulasegaran in “gambeel mite nasep theih ding phalna piak ding pen nidang Opposition Party tawh ka om lai pek pan in ka thukim/hoih ka sak sa ahi hi” ci hi.\nHih gambeel mite pen I gamsung ah a om lam i theih sa hi a, na a sep uh zong I theihsa ahi hi. Tua hi a, gamdang pan in nasem ding mi I sap behbeh sangin hih gambeel te phalna pia in nasep sak ding hi ci-in Department tuamtuam tawh kikum khin uh a, khentatna piak ding bek a kingak lai hi ci hi.\nHih gambeel I cih te pen UNHCR zum pan in Gambeel ahih na card a kipia sa hi a, amau te nasem in a pai na pan in thunei te in man zelzel in hamsatna tampi ngah uh hi. Tua bek loin phalna tawh nasem hilo ahih manin a mau a huh a kem ding nasem te tawh kisai thukhun te (Labour Laws) te in amau kembit thei lo uh a hamsatna tampi tuak uh hi. Amau te phalna tawh nasem sak hi leng hih Labour Laws te in amau hamsatna te tampi tak huh zo tuam ding hi ci-in gen beh na nei lai hi.\nMalaysia gam sungah gammi te leh phalna tawh nasem te adingin in Labour Laws te in panpih in huh hi mah leh gambeel mite adingin tua dan om lo ahih manin amau te in a ngah ding kilawm hamphatna te ngahlo in khasum a tawm pen tawh nasem kha uh hi ci-in gen beh na nei hi.\nTukum June kha ciangciang UNHCR ah Gambeel in ciamtehna a ngah sa pen mimal in 170,000 val hi a, tua te sung pan a tam zaw pen nasem thei ding mi (Kum 18-59) pasal thahat lai vive hi zaw hi. Tua hi a mau te phalna tawh nasem in tax zong kumpi tungah a pia zo ding te ahi uh hi.\nMalaysia gam in 1951 Refugee Convention ahih kei leh 1967 Protocol ah letmat thu lo uh ahih manin hih gambeel mite tawh kisai in bangci vaipuak la ding cih kician takin a neih loh manin Immigration te in gambeel mite pen khat veivei ciangin Migrants (Nasep om na ah kikhin kawikawi nasem mite) ci-in man zelzel uh hi.\nA beisa in a kibawl 14 veina gambup kiteelpina ah kumpi hong ngah Pakatan Party te in 1951 International Convention on Refugee ah letmat thu ding hi ung cih kamciam a piakna tawh kizui in gambeel mite huh in panpih dingi kilam en hi. Ref : The Star Online “Govt to decide on allowing Refugees to work in Dec”\nZSM KUM 10 CIN FUTSAL NUAMTAK KIZO THEI\nZSM kum 10 cin le Pham -sate phawkna Futsal Cup pen 17 November 2019 ni in Pan Sport Center-Petali -ng Jaya ah nuamtak in kizo thei hi. Hih hun sung team 29 kihelna sung pan in\nChampion -Phaitu FC\nFirst Runner Up -Ngalzang FC\nSecond Runner Up -MBF FC in hong ngah uh a, mimal pahtawi na pen\nTop Scorer – Daniel Khai (Goal 22) (MBF FC)\nBest Player – Thangno (Phaitu FC)\nBest Goalkeeper – Mang Aa (Phaitu FC) in hong ngah uh hi.\nRSC PAN MIPAWL KHAT KISAM KIK\nRSC, DHS le Medical Checkup mansa pawl khat December 2, 2019 ni pan kipan in RSC zum pan in ki\nkupnop om cih tawh kisam kik hi. Hih kisap kikna vai ah bang mah lung himawh luat ding omlo a, hong sap ni-in vapai in kimuh ding hoih pen hi. I mailam kalsuan zia ding tawh kisai RSC thunei te tawh kiho limna nei ding ahih manin paihamtang zaw leng hoih zaw hi.\nKumsim I neih ngei mah bangin Zomi Nam Ni muakna in I ngeih ZOMI CUP zong nasia tak mah in kibawl ding hi. Hih Zomi Cup tawh kisai in a sawt loin a thu a cingin hong suak sak kik ding hi ung. Zomi Cup pen a ngeina mah bangin tukpeng kidemna hi ding hi.\nA diakdiak in Immigration te leh CID te uniform silh loin vakvak uh a, tua tungtawn in pawl khat in sum zon na in hong nei beh lai uh a, hong pang kawikawi in tampi pi tawh hong kitan sak uh hi. I vak suk vaktoh na ah kiim leh pam zong hoih takin I et theih ding hong thupi mahmah hi. I omna veng kim veng pam ah zong gam tat zia om zia te hoih tak kidawm ciat ni. Mite mitdong ding leh midangte a nawngkaisak lo dingin kidawm ciat ni. Kimat kihen bek hiloin migilo zong tam ahih manin I kim I pam om zia hoih tak tel pha in gamta ciat ni.\nKawlgam pan in hong zin Evangelical Baptist Church, Tamu ah Pasian nasem Rev. Dr. Nang Za Thawn in Malaysia hong zin sungin Zomite a it aveina tawh ki zui in ZAM zum ah hong hawh in thapiakna leh thunget sak na hong nei ahihmanin ki lungdam mahmah hi. Topa’n siapa na sepna leh ama ban te ah hong zang semsem lai tahen.\nMantuong beh Pa Lien Khan Thang le Nu Mang Nuom Neel te tapa Paul Mang Lien Kap in HKL zatopi pan in damlohna hang tawh 19 November 2019 ni-in hong nusia a, 22 Novem -ber 2019 ni-in Lutheran Garden han ah kivui hi. ZSM member khat ahihna tawh kizui-in ZAM/ZSM pan in a innkuan pihte tawh kibang in dah pihna I pulak khia hi. A dah akap khem peuh Topa’n a lamdangin hong hehnem tahen.\n1. Khen Suan Khual (Dimzang) University Hospital ah\n2. Man Kawi Neem (Suangzang) HKL zato ah\n3. Niang Sian Nem (Tuilangh) ACTS sikhan ah\n4. Thang Sian Muan (Tamu) Klinik ah kibuai pih\nZato lam tawh kisai-in vai khat peuh na neih leh ZAM zum ah hong ko in. Contact: Sia Mungpi 018 3122 957\n1. Kap Sian Khai (Tauleng) Thukhen zum ah ki buaipih\n2. Dal Deih Lian (Tedim) PJ Lockup pan hong suakta thei.\n3. Khai Sian Tung (Laaitui) Kajang thong ah kimuh pih\n4. Za Lian Sang (Ngalbual) Palik te in hong mat sak in a omna kikan san laitak\n5. Pau Sian Sing Sg. Besi palik zum pan kila khia thei\n6. Mung Sian Thawn Sg. Besi palik zum pan kila khia thei.\n7. Cin Khua Thawn 21 November 2019 Bangsar ah Oparsi tawh kiman in a vai kikan laitak\n8. Thang Lian Suum 21 November 2019 Bangsar ah Oparasi tawh kiman in a vai kikan laitak\n9. Lian Khan Thang 21 November 2019 Bangsar ah Oparsi tawh kiman in a vai kikan laitak\n10. Cin Sian Pau Setapak pan 15 November 2019 ni in Immigration te in man in Semenyih Camp ah kipuak suak a, a vai teng UN ah ki report sak hi.\n11. Cin Deih Man Setapak pan 15 November 2019 ni in Immigration te in man in Semenyih Camp ah kipuak suak a, a vai teng UN ah ki report sak hi.\n12. Khup Sian Piang Setapak pan 15 November 2019 ni in Immigration te in man in Semenyih Camp ah kipuak suak a, a vai teng UN ah ki report sak hi.\nZAM ZUM AH KILEI THEI :\n8. Nasia za RM-15\nPrevious: Meivom in a liahcip thumanna, hangsanna le itna vangtang tawh kidim innkuan\nNext: Siamah Dim Lun Mang maban ~ Lian Tuang


url: =Kua Na Teal Zaw Tu Le? « Nikonghong\nHome » Politic » Kua Na Teal Zaw Tu Le?\nKua Na Teal Zaw Tu Le?\nTusung, ABC te ii interview vawtna ah Obama in gay marriage taw ki sai a support-na son aa, America ngamp bup pi le leitung buppi linglawng sak hi. Atuan in Christian thu um mi sung ah linglawng kakan hi. America ah political party lian 2 om aa, democrat te ii ngaisut zia sia, mi cimaw, mi nautaang te atu vei zaw tawntung aa, Republican te ahile, mihing haute atu sep sak tawntung hi. Sontena democrat te in mihing haute tung pan pheangse (tax) a khan nuam aa, republican te inn minhing haute tung pan pheangse (tax) khiam nuam hi. Ahihang, democrat te in mihing thuneina (human rights) thupi sak peuma aa, a vaal a leet in ngaisutnate hong nei laleo ciang, ih saan zawk ngawl thu pawl khat hong om laleo hi. Tua sung pan gay marriage sia khat ahi hi.\nG ay marriage tungtaang, pamei (gay) te zong thuneina (rights) nei hi, ci in thu hong sun uh ciang, Christian thu um mi te atu, haksa ki sa mama hi. Pamei (gay) vai taw ki sai a phulbel, a hatbel te en leang, atamzaw sia mikangte veu hizaw aa, atatuan in Hollywood ah mithing, film star teng veu hi thei lai hi. Obama in gay marriage a support-na thu a son zawk azing ciang, Hollywood pai aa, fund raising vawt pai hi. Film star George Clooney inn ah vawt aa, 15 million nga hi. Presidential fund raising vawtna ah record thak hi tuak hi. Acing zaw in a sim nuampo Christian Science Monitor website ah ki sim thei hi.\nAmerican Politic sia nidang bang hi ngawl niin vaial hi. Ngual zawna nga tu hi po le Pathian deina taw ki si ziam ki si ngawl ziam ci zong awlmawk nawn ngawl hi zo thong hi.\nObama ii gay marriage a support-na thu dang khat om lai hi. Gay marriage legal sak tu pha sa ziam pha sa ngawl ziam ci in Gallup’s poll te in kum sim American ngammi te tung ah dokna vawt tawntung aa, result sia anuai abang ahi hi. English in a sim nuam po Gallup poll ah ki sim thei hi.\n1996 kum lai gay marriage a dei ngawl zakhen 68% bang om aa, a dei zakhen 27% om bek hi. Ahihang 2012 kum in a dei ngawl zakhen 48% bekma om lai aa, a dei zakhen 50% theng to hi. Hi thu a et ciang dei zong dei bua zong gay marriage support leang fund zong tam mama nga tu aa, vote zong nga tu ci in ngaisun hi tu ka um hi.\nTua ahile, Obama a dem tu republican pan Mit Romney thu biakna mit taw en laleao tawng. Mitt Romney ii biakna sia Mormon te hi aa, US sung om te in he tha tu ih hi hang US ngam pua om, atamzaw in he ngawl tha tu in um ing.\nJoseph le vantung lalaang Moroni\nMormon biakna a phut phitbelpa sia Joseph Smith (1805 – 1844) hi aa, 1830 kum in New York state Palmyra khua pan ki pan hi. The Church of Jesus Christ of Latter-Day Saints zong ki ci aa, pawlpi mi million 11 pan million 12 bang om tu ki um hi.\n1820 kum, Joseph Smith in biakna pawlpi tam mama a om sung pan kua maanbel aa, kua pawlpi ah tum tu khi ziam ci in a lungmang ahikom,Ephesus 4:5 siisan in, a lobuk sung thu ngen hi. Tuasia ciang, Topa Jesu mu aa, kuama maan ngawl hi, nungzui 12 te thi zawk nungsang pawlpi maan tatak om nawn ngawl hi ci in Topa Jesu in son hi ci hi.\nJoseph in 1823 kum laleo ciang, Mormon ii tapa “Moroni” aki ci vantung lalaang khat taw ka ki mu aa, kham taw aki at lei sung ah aki phum, kham laidal pawl khat omna hong hil ci hi. Tua kham laidalte tung ah a tawntung atu aki cing lungdamna taangthu (The fullness of the everlasting Gospel) ki at hi ci hi. Tua kham laidalte sia lim taw aki bang, taang lai nam khat taw ki at aa, “Reform Egyptian” ci in tua lai at daan sia min pia hi.\nTua “Reform Egyptian” taang lai ka sim thei natu in “Urim” le “Thummim” aki ci suang pheak nam 2 tung pan ka sin ci in Joseph in son hi. “Urim” le “Thummin” suangpheakte zangh in kham laidal a phen ciang Mormon biakna le Mormon laibu “The book of Mormon” hong piang aa, 1830 kum ahi hi. Joseph in 1830 le 1840 kilaklaw mang mu thua aa, tua a mu theampo a a-at le, “Momon Holy book” le “Doctrines and Covenants” ci Mormon te ii lai thiangtho hong piang khia aa, tu ni dong zangh uh hi.\nPasal khat in zi tam mama nei thei hi ci upna nei ahikom tua hun lai mormon te ki ngaimaw mama aa, ki vawtsia mama hi. Cowboy hun lai ahibangma, 1844 kum ciang Illinois state Nauvoo khua aa a ngaal te in man aa, thau ki kaapna sung ah thi hi. Bringham Young in Jeseph zaa lai aa, Salt Lake City khua ah head quarter khiin hi. Tu ni dong head quarter Salt Lake City ah om hi.\nMormon te upna koibang tatak ziam?\nNgupna nga natu in tui ki phumna ki samh hi. A thi sa te ngangawn a taangthu kan kik in Mormon upna um tatak aa, ngual a hu valeng thin pha nei khat ahi na le, a thi zawk ciang zong, ngupna a nga natu tui phumna pia kik thei hi. “Proxy Baptism” na hi.\nOrthodox pawlpi te sia pawlpi ngina ngawl, a muat pawlpi ci in mu hi.\nEi Christian te ii “Gosple” ih ci sia Mormon te in “Great Apostasy” ci aa, ki cing ngawl ci hi. Joseph ii mang mu zawk ciang “The Gosple” ahibuale, “Great Apostosy” sia ki cing tatak pheang hi ci hi.\nMormon biakna sung ah thasum taw na a seam, Sya ci bang om ngawl aa, pawlpi mi theampo in pawlpi naseamte hi siat hi.\nNumei te thiampi suak thei ngawl hi.\nJoseph Smith thi zawk ciang a zaa ki lai tato aa, tu ni dong prophet 14 phazo hi.\nHi prophet te nuai ah, “contemporary apostles” aki ci nungzuite taw pawlpi ki phut aa, pawlpi kal suan hi.\nPathian sia “Heavenly Father” na aa, Pathian zong khat vei lai in eima bangma mihing hi ci hi. (Heavenly Father, also known as Elohim was once a man). Hi theory sia, Mormon te in “Theois” ci aa, eima zong ni khat ni ciang Pathian ki suak thei ci in um hi. Tua ahikom Mormon upna sia Pathian khat bek upna (Monotheistic) hi ngawl aa, Pathian tam mama om ci (Polytheistic) upna ki ci thei hi.\nJoseph Smith ii “Gospel doctrine” sung ah Pathian sia mihing te bangma thi le sa taw aki vawt hi aa, zi zong nei hi ci hi.\nThum ngawm Pathian um ngawl aa, Pa, Tapa le Thaathiangtho sia Pathian khat tek hi ci in um hi.\nThaathiangtho sia “Holy Ghost” na aa, mihing pha theampo holy ghost nga thei hi, ahihing, mormon sung tui ki phum te bekma, a khan tawntung holy ghost ii lam lakna nga thei bek hi ci in um hi.\nThi zawk ciang thaw kikna om ci in um aa, thu khenna zong om tu ci in um hi.\nTua thu khenna zawk ciang Pathian le Mormon thu um tatak te sia “Celestial Kingdom” ci a saangbelna mun theng tu hi. Tua munh ah leitung a nuntak lai aa, mormon sung zaa (level) a neina bang in za (level) nei tu ci hi (Doctrine and Covenants 130:2). Mormon lai thiangtho a saang ngawl Christian te in a 2na ahi “Telestial Kingdom” theng tu hi. Mihing pha ngawl, a ngilo, a taktai ngawl teng sia a 3na ahi “Outer Darkness” sung theng tu hi ci in um hi.\nIsrael minam a bocip nam 2 te sia BC 600 kiim lai US leitangh tung hong theng ahikom Israel ngam ah bo aki sa hi ci hi.\nTopa Jesu le Satan sia nidang unau laipe hi aa, Topa Pathian ii tapate hi. Pathian in Jesu sia leitung tan tu in a teal ciang Satan sia a thin uk aa, Jesu ii ngaal suak hi ci hi.\nMormon pawlpi mi theampo pawlpi ii full time mission ah na seam ngei siat aa, tha 18 pan tha 24 sung bang aki pia hi siat hi. A tamzaw, teenage veu hi aa, “door to door evangelism” system zangh hi. Se sawm sua se khat man valeng hi. Zu le za tawp vet ngawl aa, kaphein aki hel coffee ci te zong nasia tak khaam hi.\nNipi ni sim aki khopna munh sia Church ci ngawl aa, “Ward” ahibuale, “Branch” ci aa, USA sung khua theampo phial ah om hi. Kikhop hun sia nai 1 le lang bang veu hai aa, “worship service” ci ngawl in “Sacrament meeting” ci hi.\nBiakinn daan in aki sa, Temple lian mama zong nei aa, leitung buppi ah Mormon Temple 100 kiim bang om hi. Mormon Temple sia Nipi ni kikhop natu mun in a zak hi ngawl aa, “Mormon Doctrine” ki hilna, “mo poai” vawtna, anungta lai te tui kiphumna le a thi sa te tui kiphumna (Proxy Baptism) vawtna in zangh hi.\nSawltak Laithiangtho sung aki at Pawlpi maan tatak sia mormon pawlpi hi ci in um hi.\nMihing theampo ih nu ngil sung pan ih suama, thaa (spirit) in aki omsa hi siat hi. Tua thaa theampo sia Pa Pathian “Heaven Father” le Nu Pathian “Heavenly Mother” nupa om khopna pan a suak veu hi siat hi ci in um hi. Mormon lai at thiam “James Tamadge” in a laibu “A Study of the Articles of Faith” sung ah Pa Pathian sia nidang tawng lai in mihing khat hi aa, ei zong ni khat ni ciang Pathian ki suak thei hi ci in at hi.\nThaathiangtho in Mary ngil sung ah nau ngil nei sak ci thu sia um ngawl aa, Elohim aki ci Pa Pathian (Father God, Elohim) le Mary nupa in om khopna pan, nau ngil nei hi ci in um hi. Tua ahikom Jesu sia mihing theampo ii U lianbel “elder brother” hi ci hi.\nSalvation, ngupna nga natu Pathian na seam lingleng tu aa, Mormon ngeina taw tui kiphumna a nei sa ahi nanak kul hi ci in um hi.\nClick on image to read contents\nAtung aa, thu (22) bang sia Mormon le Christian te ii ki lamdanna hi. Adang theampo sang zong, ngupna nga daan sia Christian te taw ki lebul sitset hi. Atung aa, thu teng sia Len woods ii lai at “Handbook of World Religions (A bible-based review of 50 World faiths)” sung pan ka lak hi aa, a original in a sim nuampo sim thei tu in anuai ah attachment taw kakoi hi.\n2008 US president kitealna vawt lai in Obama sia Muslim hi ci in mihing tam mama in mawsiat hi. Christian khi hi aki ci ma sia Christian teng ma na saang nuam ngawl aa, muslim hi ci vangaat hi. Atatuan in Christian ka hi aki ci ka piang thak aki ci teng suuk zaw hi. Christian a pii cing khat president hong suak le dei tek ahikom khial ki ci thei tuan bo. Tu ni ciang dong Obama muslim ahina bangma lak thei ngawm himakale, muslim ma ci vangaat lai uh hi. 2012 kitealna ciang, Christian thu upna taw aki le bul sinsen upna a pom, Mit Romney hong ki dem tu hi. Christian ka hi aki ci te, Christian upna pom takpi ma ziam? Naing-ngaan-zii kin aa, Obama le democrat party a dado hi zaw ziam tu tung ciang hong ki khen thei sitset tu hi, ci nuam ing.\nUS politician te sia niin thei mama aa, a thiangtho khat zong om ngawl hi. A piangthak takpi, Pathian dei bang tatak kal a suan Christian tatak (true Christian) khat atu democrat le Republican kibang bikbek siat aa, teal tu om tuan ngawl hi. Pathian mit pan avekpi kibang siat lel hi. Ahihang politic mit le, politic lungtang taw en leang hong kibang ngawl tha tu hi.\nNang ee, kua na teal tu le?\nNote: Mormon te thu acing in na sim thua nuam le anuai aa website te ah ki sim thei hi.\nMormonism in the “HAND BOOK OF WORLD RELIGION” by Len Woods\nBy thawngno in Politic, USA on May 22, 2012 .\n← Sizang Lai At Daan Pawl Khat\tAmish Te Omna Pennsylvania →


url: =Lamal kibang Labu khat ah :: ZOMI DAILY\nposted on 8 August 2017 at 9:48 am Lomkholna: News, Zomi, ZYA\nLeitung a om Christian sungah updan sangdan tuamtuam om in, biakpiak ziate kilamdang mahmahta leh Labu (Hymnal) kibang hi. Laisiangtho pen version tuamtuam om in Labu ahih leh omlo hi. Ei kimnai huai ah lamal kibang Labu zang khawmin, biakna tuamtuam ah a om tampi om a enhuai mahmah hi. Sanggam Mizote in Labu khat zang khawmin, Falam, Hakha, Khualsimte in zong Labu khat zang khawmin, Thahdo-Kuki, Paite in zong Labu khat zang khawm uh hi.\nLabu khat zang khawmthei nailo Zomite zong Pasianin thupha hongpia in, lamhong honsak in, asawtlo in, lamal kibang Labu khat tawi khawmin Pasian i phatthei ta ding hi. ZCLS Trinial buppi lungkimna leh thukhensatna tungtawnin a sawtlo in Zomi Christiante in lamal kibang Labu (Hymnal) khat zangin nopna, dahna biakpiaknate ah Pasian i phat khawm thei ta ding hi.\nHih lamal kibang Labu sungah Jesuh, Jesu Zeisu, Khrih, Khris, Chris, Khazih, Christian, Khristian, Tapidaw, Kalvary, Calvary, hongsawp, hongsil, hongsemkik, hongpuahkik cihte a kipan ki-en pha ding a kum 12 sung a kibawl 7th Edition kibulphuh in kibawl dinga, mikang kam leh Staff note tawh kithuah khawm ding hi.\nZomi Pasian thu-um a Pasian thuzui Christian khempeuh in nopna dahna, kipawl khawma biakpiakna munte ah lamal kibang Labu khat zat khop theih ding lunggulhna pen Zomi bup in kilunggulhin ZYA in kilungulh phadeuh in, ZYA min tawh ZCLS lai kikhak in hih tung tawnin hongpiangkhia zong kici thei hi.\nTua ahih manin tu in Zomi Christiante Pasianin thupha hongpia in a minphatna late lamal kibangin sakhawm theita ding i hih manin tu laitak avaipuakna nei, asem abawl agim atawlte thungetna tawh phawk ciat ni.\nZomite in zongsatna bulphuh nawnlo in ahoihzaw, aman adikzaw lammaingat in kei cih bek citentan nawnlo in, Zomi buppi mailam ding ngaihsun kawmin nasem in igel itup i lunggulh nak leh apiang lah ding apiang zolo ding omlo a, thunei nuam tuam, mindeih, puamdeih i tam luatna hangin ahi ci kihi lel hi. Tu in tua bang ngaihsutnate paikhia in lungsim picingin thusaupi muhna, khualna, ngaihsutna leh thukhualna tawh semding hang a i lunggulhgulh i tuptup lamal kibang Labu khat tawi khawm sakhawm thei tading hi hang. A men.\nFrom ZYA Weekly News\nPrevious: Boeing 777 numei vanlenghawl lakah akum atawmpen Indian gammi Anny Divya\nNext: ZYA News ~ Gamngai Mucu sanginn meikang


url: =Nu Piang Ngaih Don hong thahsak nuta te vai thukhenna kalkhat kikhinto :: ZOMI DAILY\nposted on 4 August 2016 at 9:01 pm Lomkholna: News, Sawltak, Zomi\nSingapore gamsung ah sanggamnu Nu Piang Ngaih Don hongki thahlupsakna vaitawh kisai innteek kala te nuta pen tuni thukhenzum ah ki paipihkik leuleu hi. Ahi zongin Deputy Public Prosecutor pa in athu kancian nading in ahun kalkhat hongpiato lai un ci ahih manin kalkhat ki sotto kik cih Straits Times pan kiza hi.\nKala nuta te lampan in sitni khat nakawm uh a, tua sitnipa in nuta tetawh maitangtuah kimuhding a nget hangin thukhenmang te’n kimuhkhuan pialo uh cihi.\nMithat te lakah a tanu ii pasal zong Singapore palik khat nahihtuak sawnsawn hi. Ahi zongin palik ahihziak in hihbang in a innkuansung ah buaina piangsak ahih manin amahzong thukhenna thuakkha theiding hi.\nTunizong hih atanu in a innkuanpih tetawh kimuhtheih nading in thukhenmang te kiangah ngetna nei himahleh kimuhkhuan pialo hi. Tualeh apasal beektawh kaki mutheidiam acih nangawn kimuhkhuan piavetlo uhhi. Tulaitak kimuhkhuan omnailo cihsanziau uhhi.\nHihte nuta pen tuzawh kalkhatkhit 11 August ni in Central Police Division ah thusitna thuakkikding cihciang kizaphot hi. ZD Sawltak #zomidaily\nPrevious: BMF ten Zogam khuaphuuk pan kidal kholh nading sum teng 1000 pia\nNext: Minam it ih cih hamsa kei


url: =VAN THAKTE LEH LEI THAK - Zomi Adventist Innkuan\nTatkhiatte teen nading mun\nVan thak leh lei thak pen tatkhiatna ngahte teen nading mun hi ci-in Laisiangtho in li vei bang hong gen hi. Pasian in nitawp ni cianga ding hong kamciamna thu Isaiah in hibangin tomkimcingin hong gen hi, “En un, a thak vante leh lei thak khat ka piangsak ding hi. A masa nate kiphawk nawn lo-in lungsimin zong a kingaihsun kha kei ding hi.” (Isaiah 65:17; 66:22). Leitungah khatveivei ciangin lungdam lua, ahihkeh nasa lua cih dan tuamtuam ih phut khak ciangin mangngilh ngei kei ning kici kha thei hi, van thak leh lei thak ih luah hun ciangin mangngilh ngei kei ning ih cihte nangawn akiphawk kha ding bang hilo hi bangzah in nuam ding hiam? Paul in, “Amah a itte adingin Pasian bawlkholhsate mitin mu ngei nai lo, bilin za ngei nai lo, lungsimin ngaihsun ngei nai lo” (1 Corinthians 2:9) acih mah bangin mihing lungsim tawh geel zawh batloh, kam tawh kisuut siam ding bang ahilo, deihna teng kimna ding mun van thak leh lei thak hi-a tua munah “thumaanna aomna mun van thakte leh lei thak ngakin ih om hi,” ci-in Peter in lungmuanna hong guan hi (2 Peter 3:10). Abraham in zong alemet mihing khut tawh kibawl hilo Pasian lamh ngiat khuapi ahi hi (Hebrews 11:10).\nTua muna tengte in “ka cina” ci ngeilo ding (Isaiah 33:24). Sihna zong om nonlo dinga, “Pasian in khitui khempeuh hong nulsak ding hi” (Isaiah 25:8). Tua mun pen “Lungmuangtaka tenna mun, inn muanhuai leh bangmah in nawngkaisak lo-a, khawlna munah Ka mite a teng ding uh hi,” Topa in ci hi (Isaiah 32:18). Zechariah in Pasian pen amau Kumpipa hi dinga thumaanna tawh uk ding hi ci hi (Zechariah 14:16). Tua kumpi gam pen Babylon kumpipa mangmat Daniel in akhiatna agen milimpi adengzaan suangtumpi ahi akip tawntung ding Pasian kumpi gam ahi hi (Daniel 2:44).\nTua Pasian kumpi gam mailamah ah ih luah nading mun pen tu mahmah in zong kingah thei hi ci-in Zeisu in hibangin hong gen hi, “Pasian kumpi gam note sungah aom hi” ci hi (Luke 17:20, 21). Tua kumpi gam hong pian meng nadingin “Na gam hong piang tahen” ci-in thu na ngen un ci-in Topa thungetna ah Zeisu in hong gen hi. Vangliatna leh minthanna tawh Zeisu hong kumkik ciangin Pasian kumpi gam hong piang ding hi (Matthew 16:28).\nZeisu hong kumkik ciangin Amah tawh vantungah atawntung ih mang ding hiam? Mang lo ding, vantungah kum 1000 sung bek ki-om dinga hih leitung (lei thak) ah atawntungin Amah tawh ih teengkhawm ding hi. Mi pawlkhatte up bangin ih taksa tawh hilo, ih kha bek tawh tawntung kimaang ding hilo-in hih ih taksa pumpi Zeisu hong kumkik ciangin mitphiat kal sungin asi theilo pumpi-in kikhel dinga ih pumpi mahmah tawh akimang khawm ding ahi hi (1 Corinthians 15:52). Kum tul kum then apai zongin, TV or internet te aom kei zongin Lei Thak ah kuamah kicim manlo dinga mun thak tuamtuamte ah na thak tampi kisin ding hi.\nAmial Ngeilo Khuapi\nLei Thak ii khuapi ahi Jerusalem Thak pen ahoih mahmah mun hi ding hi (Mangmuhna 21:9-22:5).\n• Khuapi kulh leh a bulpite suang manpha namkim tawh kibawl.\n• Kongpite kep manpha tawh kibawl.\n• Lampite kham tawh kibawl kham kongzing hidinga maan(mirror) ih et mah bangin pailet in kimu ding hi.\n• Pasian’ vang in nak tan mahmah ding ahih manin mial ngeilo ding hi.\n• Khuapi sungah asiang mahmah “nuntakna gun tui” luang ding hi.\n• Nuntakna sungkung in kha simin gah hong gah den ding hi.\nAtawntungin Jerusalam Thak bek ah ki-omlo dinga leitung bupah mundang tuamtuamah zong hunnuam kizong kawikawi ding hi.\nKinatsakna Omlohna Mun\nKuamah in liangvai in kivei lo dinga, akipampaih, aki-itlo ci bang Lei Thak ah omlo dinga dikna leh migitna te tawh mi khat leh khat kidon ding bek thamlo-in vantungmi mak zalom tampite tawh ih kikhawlkhawm dinga nisim phialin lawm thak leh mun thak tuamtuamah ih kikhawlkhawm ding hi. Tua munah tulaitak-a vantung tung khinsa Enoch, Elijah, leh Moses te zong om ding hi! (Piancialna 5:24; Matthew 17:2). Abraham, Isaac, leh Jacob te zong om ding hi cih kician hi (Matthew 8:11). Hih atung khinsate hangin eite zong upna sungah ih cihtak nakleh van thakte leh lei thak ih luah takpi ding hi cih kimuanna ih nei hi.\nLei Thak ah Adam leh Eve te in mawhna abawlma uh tawh kibang dinga na khempeuh kicinna tawh kidim ding hi, ganhingte khat leh khat or mihingte khat leh khat or ganhingte’n mihing, mihingte’n ganhing kinasak cih bang omlo ding hi (Isaiah 11:6-9; 65:25). Ih pumpi thak zong cidam sinsen-in atawntungin thadim ding ci hi (1 Corinthians 15:42, 43), ih khuakte zong ciim zawtham laipek ding hi. Eite in na thak tampi ih sin dinga, sin theilo, sin khalo, kingahlo cih bang omlo-in mihing pianzia, piansakna thu tampi sinin athak nono tampi ih mukhia ding hi. Alungkim huai penpen in Lei Thak ah Pasian tawh maitang kimu-in ih kiho ding hi (Mangmuhna 22:4) tua munah eite hong it mahmah ih Pa Pasian, Zeisu, leh Khasiangtho tawh maitang kimu-in hunnuam kicingtakin ih zang khawm ding hi. Ngaihsun dihin Sabbath biakpiakna hun simin mi khempeuh Pasian’ hehpihna tokhom kiangah hong kikaikhawm ding cileng (Isaiah 66:23) Pasian tokhom kiim nai-ah ih tut nop leh ih paibaih kul kha ding mate! Pasian in alungdam mahmah leh nuam ih sak mahmah ding hong deih ahih cianga vantungah alian mahmah pahtaak man hong pia ding hilai ahih manin van thak leh lei thak ah bangzah in nuam ding ahi hiam? (Matthew 5:12). Leitunga Satan piak theih lungnopna, kipaknate leh nopsaknate tawh tehkak theih loh ding Moses ii mitsuan Pasian pahtaakna eite in zong ih mitsuan ding kisam hi (Hebrews 11: 24-26). Pasian pahtaak man ih ngah ding kal ih ngak sungin hih leitungah ih thuak haksatnate tawmkhakal sung bek hi dinga, Pasian tawh ih minthan khop ciangin atawntung hiding hi (2 Corinthians 4:17, 18) bangzah takin nuam ding hiam!\nSee also MICROCHIP IN SAPI NAMBAT HIPAH LO\nTualai munah lungtang at siavuan cihte FBI thukansim cihte om nonlo dinga, ahih hangin mi kimin sep ding nasep ih nei ciat ding hi. Pasian mite in tualai munah Pasian’ gam uk nasep kisem ding hi (Matthew 25:21; Mangmuhna 22:5). Pasian hong piak kivakna leh siamna te tawh na ih sem dinga, hih leitunga ih kivak ih siamna te sangin a hoih zaw alian zaw thampekin ih sem ding hi. Adam leh Eve te in Eden huanah nasep aneih uh mah bangin eite in zong sep ding ciat ih nei ding hi bang nasep hi dingin na up hiam? Pasian in gamlapi aom aksi lomte hong uksak ding hiam, kuamah in ih thei nai kei hi. Bangbang nasep ih ngah zongin Pasian hong piak nasep in nakpi takin nuam mahmah lel ding hi! Adang nasep leh uk tuamtuam zong Lei Thak ah nei kha ding hi hang: innlam, lokhawh, huan bawl, music tum (Isaiah 65:21; Piancialna 2:15; Mangmuhna 14:3; 15:2) cih atuamtuamte om ding hi cih ih thei hi, bangzah in nuam ding ahihiam! Hih thute pen a hong piang takpi ding thu ahi hi “Kumpi tokhom tunga tupa in, “Na khempeuh athakin ka bawl hi!” ci hi. Tua ciangin amah in, “Hih thute muan takin thumaan ahi manin gelh in,” hong ci hi.” (Mangmuhna 21:5).\nMawhna akici limlim anengno nangawn akipan mawhnei khempeuh hell meikuang tawh akisuksiat khitciangin ih teenna ding mun pen anak hoih mahmah in Pasian in “van thak leh lei thak” (Mangmuhna 21:1) Adam leh Eve te adinga ahoih mahmah abawl mah bangin pauban omlo, kitasam omlo, akicing tawntung teen nading mun bawl thak ding hi (Matthew 5:5). Alamdang mahmah khat lai-ah tua munah Pasian in a kumpitokhom—vantung phualpi pan—leitungah hong tuah ding hi (Mangmuhna 22:3). Tua munah akiphiatsiang ding aomlo ding khat om hi tua in mawhna ahi hi. Lei Thak ah na khempeuhte hih tua-a leitung ngeina tawh kibang nonlo ding ci hi (Mangmuhna 21:4)—bangzahin lungdam huai hiam! Tua munah ahoihlo aom nonlo dingte: mawhna, ze-etna, sihna, dahna, nasakna, cinatna cihte bei mang ding hi ci-in John in (Mangmuhna 21:4) na ah hong gen hi; ahizongin mawhna hanga aom abeilo ding thu khat om-a tua in eite mawhna hanga Zeisu thuakna ii limmapawn manglo-in om tawntung ding hi (John 20:25-27). Tua mun bang tawh kibang ding cih akicingin Pasian in hong gen loh hangin eite in ahiding dan tawm ih ngaihsun thei hi. Pasian in a kumpi gam hong phut takpi ding hi, lawpin na kigingta hiam? Pasian tawh adik kizopna lunggulh bel leh zon belin nei-in thungetna leh a Kammalte simna tawh hun tampi na zangta hiam? Van thakte leh lei thak aluah dingin Topa in asim mimal thupha hong pia hen.\nPrev post Sih ding A Patau Vet Lote\nNext post MSS 7: ခွင့်လွှတ်တတ်သောအကျွန်ုပ်တို့၏ဘုရားသခင်


url: =KALSUAN ZIA LAMMAN NEIHNA DIG THUSIM ( PART I ) - Zomi Adventist Innkuan\nKALSUAN ZIA LAMMAN NEIHNA DIG THUSIM ( PART I )\n” Tuhun ah piangthak hong tam ciang van lim kep kul hi hi” ki ci thei hi. A hang in piangthak ing ci na pi Lai Siangtho hilh bag ka zuih zawhtak in cih upna gui neu no pan hih khialhna te hong ki pan zog hi kha thei ding hi. Khen khat te, hilhna ki cian ngah lo leh lawppak zog hi kha ding hi. Khen khat te leuleu hilhna ki cian tel zo lo leh sag zo lo zog hi kha ding hi. Tua te bulpi ahi thupuak mipa hilhna tung ah ki nga zw pen kha ding hi. Tua bag dinmun bag ci siangsak ding i hiam?\nA. Ki sikkik takpina mah tawh Topa a zuan mah na hiam?\nHih dotna in ki sikkik takpi mah in Topa a zuan hi ing na ci kha thei ding hi. Eg., khat vei lai in NewYork ah tangval no mi teitang mahmah khat om hi. Khat vei Supermarket ah hong vak in Nai hoih mah” khat hong mu hi. Om khwg thei nawn lo a hih man in a kim a pam hong en in kua mah a muh loh ciang in hong la aa tuah pha hong ki sa mahmah mawk hi. A guk ding lai in poi sa lo aa mawhna in zog ngaihsun kha lo hi. Sai nei pa in a zuak a Nai hoih mah” hong muh loh ciang in deng in hong pai tangvalno pa um mawh ahih manin Palik te hong delh sak pah hi. Bazar (ေစ်းတန္း ) ah van vel in pai a, tha khat in a nai guk hong ham ceai ceai mawk hi. Khak swm mah leh khak thei pak lo ahih man in Palik te in Nai gu pa hi ci-in hong delh pah uh hi. Amah zog eheu..eheu hong ki man kha ding ai ve mw ka Nai guk ki sik tak ing ey mw, na gu dah leng maw ci-in hong thum ta hi Hog ki man in thu hong ki sit ciang in ni dag in zog mi khemkhem leh a gu ta mah” ahih lam hong ki muh ciang in thong sung ah hong ki khum hi. Hi..hi.., hih tangval pa in Nai a guk ding lai in poi sa het lo a, Nai gukna hag in dan a thuak ding a kihtak man in hong ki sik kik mahmah pan mawk hi. Tua mah bag in tapidaw te zog mawhna dan kihtak man bek in a ki sik kik i hiam?Tua bag dan thuak ding ciang bek launa tawh ki sik kikna in Fara kumpi pa mah i bag lel ding hi. A hag in gimna dan hag in ki sik in thum zel na pi gimna a ven ciang in lungkhauh nei kik veve hi. Tua ahih man in dan thuak ding lau man in a ki sikkik hi kei zw in la, mawhna kih huai sa in tua mawhna pan pai khiat nopna giat tawh ki sikkik in Topa khengphung a zuan hi zaw in. Ki sikkikna man i cih in mawhna hag in gimthuak ding kihtak man bek hi lo zaw a , mawhna pen kih huaisa in tua zongsatna pan paikhiat nopna lungtang i neih masiah Khazih in i lungsung ah mun la thei lo a, nunthak ah hong tawsawn ding Kha Siangtho na sepna pi cing ki ngah thei lo hi. Khazih khiang pan hong pai bawlphatna thak sim loh in a man ki sikkikna hong tunpih zo lo hi.\nSee also NI SAGIH SABBATH TAWH KISAI PAPAL TE GEN NA\nB. Bag ci bag in mawhzolna zo in nunthak nei zo ding i hiam?\nMihing te hoih nuam in tha gum hatna tawh i hanciam hangin hun tom kal sung in mawhna dum sung ki tung kha veve hi. Spring nengcip in i khah khiat ciang a ki sai khiat bang tek mah in i phat swmna teng mai mang veve hi. Tua ahih manin Kha Siangtho lamlahna ngah in tua hong khialsak thei dumpi pen Honpa phatna tawh i kantan zawh ding ki sam ta hi. Tua bag lampi man pen koi ci tawt ding i hiam?\n” Ethiopia mivomte in a vun uh khek thei a, kamkei in a gial khek thei ahi hiam? A khek theih uhleh siatna bawl ding a zongsang khin note in zong a hoih na bawl thei ding uh hi” ( Jer 13:23) ci-hi. Hih mun pan in nag leh kei in ei tha tawh zonsatna mawhna ki zo zo lo hi cih hong phawk sak hi. Hih mah leh Lst in mawh loh ding nun hoih nei ding hong phuk zel hi. Tua man in… sanggam..Khazih hong itna thu i tel ciang ding ki sam mahmah hi. A hag in tua itna i neih masiah mawhzolna khawl in nun hoih kah ding hamsa mah” ding hi.\nJohn 8 ah pasal tawh a mawh laitak numei Jesu khiangah hong ki paipih hi. Moses thukham bag ahih leh denlup ding hi cih tua numei tungah thukhenna bawl uh hi. Hi mah leh Honpa in mawhna nei keng a ci bel in deng masa un ci-in dwng hi. Kua mah in khuatnga lo in a lian bel pan a neu bel dong in paikhia uh hi. Sangam thukham hag in kuamah diktang zo lo aa thukham kalhna a manglo te in mawhna danthuak hi. Jesu in numei nu khiangah pai in- la mawhna bawl nawn ken a cih ciang in amawhna maisak aa nunthak ah a phuk ahihi. Mi te muhna ah maimial in sihna dan a ki pia hih numei pen honpa khualna ,itna hong phawk tak ciang in mawhzolna khawlin Honpa nung hong zui denta hi. Singlamteh tungah Jesu hong kikhai lup ding ciang dong nungzui te na ngawn in taisan tamahleh a man khah lo in a nung hong zui zui den ta hi. Tua hi sanggam Honpa hong itna phawk in i puk hun ciang na ngawn in a hehpihna ban in ei hong ban den cih phawk zen leng mawhzolna zo zo keg cih hi nawn lo zaw in mawhzolna ah bual nuam nawn keg i ci zw ding hi. A hang in hih zah in kei ading gimthuak in ka sihna ding pan a hong honkhia ka To Jesu nungzui lo in om thei nawn keg i ci ta ding hi. Tua nungzuihna lampi man pen honpa in leitung ah a hong sial sak zo hi ( John 13:15). Tua bag in Honpa nungzui leng thukham mawhsakna i thuak nawn kei ding a, i sungah thukham mong ahi Khazih hangin thukham kalhna i ki cingsak zaw ta ding hi. ( Rom 8:4, Eze. 36:26-27).\nSee also PROTESTANT LEH SABBATH ( PART I)\n“Pasian in ei te tungah a hong piak Kst tawh eite sungah ama itna hong guang ahih manin hih lametna in eite hong lungkiasak ngei lo hi.” ( Rom 5:5) .Tua itna i neihna hag in lungduai in nunem i nei thei hi. Tua itna in a thupiak ahi a deihbang nunzia ah hong tawsawn hi ( 2 John 1:6, 1John 5:2-4). Tua ahih manin thupiak zuihna tawh honpa hong itna i ki cingtaak sak semsem ding a( 1John 2:3-6), a thupiak zuihna tawh tua itna sungah a om i hihna i langkhia sak thei ta hi ( John 15:10,14:15, Eze. 33:15).\nGelh ding sut ding tampi om ta mah leh hun in hong cin loh zel ahih manin hihzah tawh i khawl bawl phot ding aa mailam ah a kicingzaw in i sut toto zel ding hi. Laisim mimal kim Topa in na lunggulhna ciat uh thupha hong pia ciat ta hen.\nLungdam, Tg. DL Thawnpyi.\nTags: DL Thawnpyi\nPrev post SINAI MA-IN THUKHUN SAWM OM ZO\nNext post NUTE’ NI (MOTHER’S DAY)


url: =Zomi leh Zomite Khantoh Nading ~ Pu Tual Khaw Mang :: ZOMI DAILY\nposted on 20 November 2015 at 7:34 am Lomkholna: Article\nZomi leh Zomite Khantoh Nading\nZomite i khuamuh kipatna pen Mangkangte ong uk a kipan tuciang kum 100 val deuh pha pan hi. First World War hong piankhit 1917-18 a eimi Piantit paite’n Gunkhawm khangsiah bang ah khua na om lailai zen veh aw ci uh hi. Nidang lai-in Meitei gun len Chindwin gun kituahna pen guntawbing a kici hi . Tua hun lai aa eimite 1000 bang Piantit ( France ) kipai-in a pualam khua muhna hong kipanpan hi.Tua zawh tulai tak i minthan sak mahmah ahi Malaysia gam khawng ah kitungin damdam in khua muhna khang hi. Zapan gal sung leuleu ciangin Mangkang, Kala, Gawlkha galkapte tampitak i gam ah hong om uh a hih manin i muh ngei loh mizia tampi i mukhia hi.\nTua bek hi lo motor lampite zong hong kito-in mortor car zong hong tungin kimu nuam mahmah lai hi. I teenna innte zong bi leh suang tawh kilamin , tun hi leh inn kim siikkang tawh kilam ta hi. Khualzinna ah zong khe tawh kipai ngiatngiat nawn lo-in motor tawh kipai-in motor-cycle bang kilimzat mahmah ta hi.. Ih nuntakzia , an neek tui dawn zia , khualzinna , kihona ( telephone ), gamdang ,mundangte tawh thu kizakna ( TV , Email )te kikhangto in leitungthu zong a ni , a ni in kithei kim hi.\nSan pilna lam ah zong a khangto sa gamte ih phaak zawh loh hang , tuhun khantohna lam ah kua mah kinutsiat bit thei lo a hih mah bangin a hanciam Zomite tampi mah in midangte pilna theihnate kipha zo veve hi. Tua a hih manin ei Zomite pen i kiim i pam mitmuh (a kimu thei ) khantohna ah , a hun tawh kizui-in thumaan thutak, thuhoih thupha tawh i khantoh nading kisam hi.\nLeitung gam tuamtuam, minam tuamtuamte sung ah ngeina leh thubulphuh (philosophy) hoih nei, thuman thutak tawh a khangtote gam mah gamnuam suakin, a mite zong mihoih , mipha minamte suak uh hi. Ei Zomite zong pu le pate pianpih i ngeina hoihte leh thubulphuh hoihte i neih mah bangin, taute tawh a hun tawh kizui aa i khantoh ciangin minamlian, et-tehuai minamte ci-in leitungbup ah hong kiciamteh ding hi.\nBeh leh phung :Sung leh pu, tu leh maak, sanggam, bangkua, thusa, tanu, tanu khaak, zawl, nuphal cih bangin sehsa-in kinei dimdiam aa, tuate-in ih sih, ih kah, ih dah ni, ih nopni-in a mau tavuan ciat kuamah sawl tawm kul lo, sum bei kul lo-in sem pah diamdiam ding uh hi.\nIh minte nangawn ut peuh kiphengsap thei lo-in tap kinei aa, tua a tapte ii nuntaakna zui-in min kiphuak hi.\nIh pu ,ih pate khan lai-in galhat, sakapna kidemin, tua zong amawkna hi lo-in,a sih uh ciang a khate amau sawltak ding, a samatte masuan ding, Sai bang a mat leh zong a Sai tung tuangin, sihkhuamual suak ding cih kidemna hi.\nHih thute kong genna ah, i ngeinate hoih a hih man-in zui kik ni cihna hi lo-in, i thuzungpite (essence), i ngienate kepcin ding thupi hi cih nopna hi. Gentehna ah ,i pu ipate thuman thutak tawh na nungta uh hi. A nuntakna vuah zuauthu kihel lo, deihsakna kizang lo, ki-aangvan thei tuan lo uh hi.. Khuakhat leh khat kido kikap na pi,a a galte khatin a inntual tui a dawn khit naak leh thah na’ng thu om nawn lo hi. A that teitei leh tuaal that kiciin (old-blood murder) a gam phu zo nawn lo hi. A khangto gamte Upadi tawh kibangphial hi. Lolam ah inn sing suih sa khat peuh in a koih leh, a tuak khatin a inn dong puak sak hi. Tuhung ciang belh a guuk kei leh ken ah kitholhsuk sak hi. Numei ,Pasal kikholhna ah zong kiphengtat peuh mah lo-in nupa a suah khit ciang bekin om khawm uh hi. Nupa nangawn Salian beng ding leh gal a kuan ding zan pen a zite tawh kum khawm lo hi. Kikamsia ci zen uh hi.\nEi Zomite’n thubulphuh hoih , ngeina hoih , thuman thutak hoih te i neih mah bangin, i kiim i pam, leitung khantohna tuamtuamte tawh hun zui a i khantohna ah, pu leh pate ngaihsutna leh ngeina hoihte bulphuh siam leng a et-teh huai minam khat i suak ding hi. A hi zongin, i ngeina hoihte lak ah, beh leh phung i kineihnate-in khat leh khat ki-itna kihuai nading a hoih mahmah kipawlna hi na pi, minambup khantoh na’ng taktak ah tua beh leh phung in hong ciangtan, hong khaktan hi ci-in ka ngaihsun hi. Minam khantoh nading beh leh phung masa sak lo in i minambup mah lian sak zaw ni. Khat leh khat kihuai nading bekin beh leh phung zangin thulian tawh kisaina mun ah i minambup mah thupi sak le’ng kipawl theihna , kithutuakna om thei pan ding hi.\nMi pawlkhat in, ei beh leh phung sung mah zang peuh leng kua mah dang konlawh kul kei a kici ki-om kha thei hi. U te naute aw, tuhung ciang kipawlna lo tawh khantohna om lo-in, kua mah in ma nawt zo tuan lo hi.Ei beh leh phung ciangciang cih gen loh, a mau gam khat ciatin leitungbup nangawn a makaingap, a makai ngei a hi Europe te bang kipawl khat in, sum zat nangawn (Euro) kibang sak uh hi. Kipumkhatna lo tawh ma kinawt zo lo, kikhangto zo lo ding hi. Sanggam Khalkhate , Falamte sang mihau , mipil ih tam hang,a mau hong lauh lo na pen ei Zomite kipawl thei lo , kipumkhat thei lo lua cih hong theih man uh a hi hi. Kipumkhatin kithutuak, kipawl thei le’ng thahatna (power)lianpi hong piang ding a tua thahatna in i khangtoh nading hong makaih dingin mi nuai ah ki-om ngei lo ding hi. Zomibup kipawl theih nading mah bulphuhin hanciam ciat ni.\nPu Tual Khaw Mang\nGAD ( Retd )\nPrevious: Ka Pa Thuam Za Gin (1925 – 1986) ~ Dr. Ngul Khan Pau\nNext: Manglai leh Zomite


url: =Pope hong zinna heh huaihiam, lungdam huaihiam? :: ZOMI DAILY\nposted on 28 November 2017 at 2:47 pm Lomkholna: Myanmar, News, Thangboi, Zomi\nOnline ah Pope ui ko ngeu ko a ako Zomi pawlkhat om ta lawmlawm ih hih man in omkhong thei nawnlo in hih lai kong gelh hi.\nPope i hoihna leh hoihlohna thutuam hi in nungzui mi million 1000 val nei ahih man in thuthei te’n zahtak uh hi. Binladen nangawn in lau hi. Pope ih zahkoma in en nungzui bang zah nei ih hiam cih ki ngaihsut masak ding ahi hi.\nKawlgam ong mawk pai hisamlo a gam thudot pi Daw Su in ava sap ngiat ahi hi. Than Shwe te Khin Nyunt te’n zong naksap mahmah ngei uh a tua hunlaite in ong pai hetlo hi.\n1. Pope hong paina hang in metna tam mahmah hi. Metna lianpi masapen Rakhine gam a mivomte’ vai ah kawl kumpi nakthei tuam sak hi. Leitungbup in kawl kumpi amawhpaih laitak in leitungbup i zahtak Pope hong paina hang in RC tamna gam te’n kawlgam pressure pia nawnlo pah lian hi. Gtn in Europe bang in a thukawng uh hek lian hi.\n2. Tulaitak kawlgam ah Christian sung buaina apian theihna ding ahanciam mahmah kawl misok tampi om hi. Hih Pope hong paina hang in Christian te hong muhna uh tampi kilaih ding hi. Nung in NLD te’ bawl biakna kim thunget khopna ah Cardinal Chargles Maung Bo i thugenna hang in zong kawl te’n Christian te hong ittuam khin mahmah uh a tu a Pope hong paina in tua kipsak tektek ding hi.\n3. RC pawlpi mi khat a ding in Pope mukha ding cih mawk pen a ngaihsut ngam huailo phial thukhat ahi hi. Tu’n Pope hong paina hang in kawlgam mun tuamtuam a om RC te alom atang in Pope en ding in hong pai uh hi. Lungdam thei mahmah uh hi. Amau’ sung ah thathak tampi lut hi.\nPope hong paina hang in ih sup ih baina mal khat zong omlo a metna vive hizaw hi. Mi’n Pasian zah dektak phial a athupitsak khat uh va gensiat sak mawk pen kilawm hetlo hi. Khasiat huai mahmah hi.\nMihing gen loh singkung khat zong va zahtak bawl in va thupit bawlbawl le hang vang hong nei takpi mawk hi. Pasian’ hong piak mihingte’ sung a om vangliatna tawh midang nadang khat peuh ih zahtak bawlbawl ciang in vangliatna khat kah takpi hi. Kawlte’ thupitsak mahmah ahi Shwe Da Gone tattung bang pen akibawl zawh kum 2600 val ta hi. Kum hizah mi tampi in azahtakna hang un vangliatna khat nei takpi ding hi. Va mawk simmawh ding hilo hi. Pope ih cih zong vangliatna anei mihing million 1000 val in zahtak ahih man in ih zahtak bawl kei leh ih khial ngeingei ding hi.\nKhat leh khat ih ki zahtak siam ding thupi hi. Mi ih hehsak sang in lungdam sak leng hoihzaw tham hi. Zomite’ sung ah khat leh khat kizahtak diamdiam theihna a om masiah ih Minam cidam theilo ding hi. Leitung ah ih theih nailoh thu tam mahmah hi. Ei’ theih bek a man na hikhin hetlo hi. Zomi sung ah ki-itna leh ki zahtakna khang semsem ta hen! Amen\nPrevious: Ginthang leh Gintual lawmta holimna\nNext: China gamgicing galkap te’n North Korea tawh kilemloh laitak thaukap kisinna bawl


url: =Mehteh mehgah Mehthuk, Kawlkai leh nang cidamna. Agelh - Dr. Nang Khan Lian - Laibu Saal\nHome > Thuluui/Articles > Mehteh mehgah Mehthuk, Kawlkai leh nang cidamna. Agelh - Dr. Nang Khan Lian\nMehteh mehgah Mehthuk, Kawlkai leh nang cidamna. Agelh - Dr. Nang Khan Lian\nMehteh mehgah Mehthuk, Kawlkai leh nang cidamna.\nAgelh - Dr. Nang Khan Lian\nPumpi sung cancer natna a pianlohna ding in a dal antioxidant ahi licopene tampi kihel ahihmanin nawi cancer le naubu cancer te a pianna ding kiamsaktuam hi. Mehthuk nekna hangin nivang sung aaom UV khuavak zang (rays) te’n i vun a sukkhakloh nading in dal hi. Tua bekthamloh poly phenol in sisan pengsak in lungtang cidamna hoihsak hi.\nA hoihpenin ankamlumpak/gawbipak (cauliflower) tawh huankhawm leng mehthuk i thahoih pente kingah hi.\nKawlkai ah cancer natna a dal antioxidant dat tampitak kihel hi. Tua bekthamloh in thaza ahi carbohydrate, a zangdat (fiber), vitamins 001healthtuamtuam, manganese, potassium cih datte zong kihel aa pumpi cidamna hoihsak mahmah hi.\nAroyam Health Magazine\nItem Reviewed: Mehteh mehgah Mehthuk, Kawlkai leh nang cidamna. Agelh - Dr. Nang Khan Lian Description: Rating: 5 Reviewed By: Cinpu Zomi


url: =Zi, Pasal le Ta Dingte Bangci Zon Ding! - TUNGZANG NEWS\nZi, Pasal le Ta Dingte Bangci Zon Ding!\nTulai thu thang tuamtuam in muh teh hih thulu tawh kisai ka lungsim sung ah hong suak vat mawk e. Tulai lawm kingai leh nupa te ih et tak ciangin Pawl khatte in Minam dang tawh kingai Minam dangtawh kiteng ci-in gengen in, Pawl khat te in Mipihte mah hoihsa in Pawlkhat te-in, tuadan hi kei, amau leh amau akingaih nak uh leh mituam ahi zongin poikei, ci-in kigen kicommand khawng ih muh zelzel teh Kei muhdan leh Lai Siangtho gendan pawl khat tawh kikum nuam hang. Christian mikhat adingin Zi leh Pasal ding pen lawm ngaih ih sawm ciangin nak ngaihsut mahmah ding thu ahi hi. Tua ka cihna in Midangte, Eimite cih hi lo zaw in, Pasian zahtak maw, thu um maw? Thu um lo? Cih pen ih nak ngaihsut mahmah ding kisam hi. Christian kici lak ah zong Piangthak leh lo na om sawnsawn lai ahih manin, Zi leh Pasal na neih sawm a, lawm na ngaihsawm leh hoihtak in na tel theih ding kisam hi. Lai Siangtho in upna kibang lo Hakkol puak khop loh ding hong gen hi. 2Cor 6:14 -ah zong 14Thu umlo mite tawh na na semkhawm kei un. Midik leh mimawh bangci-in kipawlthei ding a, khuavak leh khuamial bangci-in omkhawm theiding ahi hiam?\n15Khrih leh Dawimangpa bangci-in kithutuak theiding a, thu um mi leh thu umlo mi bangci-in a ngaihsutna uh kibang theiding ahi hiam? 16Pasian' biakinn leh lawkite' milim bangci kilem theihding ahi hiam? Bang hang hiam cih leh Pasian in,“Ka mite lakah tengin amaute tawh ka omkhawm ding hi. Kei pen amaute' Pasian ka hi ding a, amaute, keima mi ahi ding uh hi.\nUpna kibang lo acih ciangin ei pawl ngaihsut theih zel ahi, Tuiphum, AG, EBC, etc te sandan kibanglote na gen hi lo hi. Hih Lai Siangtho in acih mah bangin Thu um leh umlo, Bangci om khawm thei ding hiam ci mawk hi. Deihlo cihna hi. Milim atangthei lo mai akun ngau2 khat pen Pasal ding, Ziding in ih ngaihsut theih mawk leh alamdang mahmah hi a, Na upna ki-en tel pha in cih ding loh om kei. 1 Cor 7:39 in hihdan in gen hi. Verse 39 Pasal nei numei pen a pasal a nuntak laiteng suaktalo hi. A pasal a sih leh a deih peuhpeuh tawh kitengthei ding a, ahi zongin thu um mi bek ten'pih ding hi.\nPasal nei numei pen Pasal khut nuai ah om a suakta lo ahih lam ih thei hi. Numei khatin Pasal Thu um lo khat nei a ama thu a, ah Pasal ahek ding pen Lai Siangtho in na deih tuan lo hi. Tua mah bangin hih Lai Siangtho tungtawnin Numei in Apasal lam zuanding, mai notding kihenlut ding cihna hong hi pah hi. Tua bek hi lo thu-um mi bek tenpih ding ci lai hi.\nTua ahih manin Zi,pasal ding na ngaih, na zon ciangin na pilvang mahmah ding akisam ahi hi. Thu uppih mite nangawn zong alawmpa lam painuam lo ama ut thu a utna lam khat a, tai teta cih zong pen Lai siangtho deihna dan na hi lo ahih manin tuadan zi, ding pen na neihkhak loh ding kidawm in, Piangthak taktak hilo Lai Siangtho umlo, cihna hi khangel lel ding hi. 1. Pasal in Zi Pasian thu-um bek hi lo-in a Piangthak na neih leh, Na hilh kul lo-in Ruth Bangin amai lam hong nawtin thu hoih hi ding a, Thupha Ngah kipatna hi ding hi. 2. Zi-in Pasal Pasian thu-um na neihnak a Na mailam Ruth bangin na nawt nak leh Pute it lo kua mah om lo ahih manin, Natate leh Lawmpa in a Pute uh hong kin mahmah lel ding a thu hoih hong hiding hi.\nThupha taktak ih san nop leh, Ruth dan a, Pasal lam ah Biakna hi-in Na khat peuhpeuh ah ih sunglut ding kisam hi. Esther bangin asunglut teh amite ading thupha suak hi. Sunglut le cin apute ading in thupha hi ding hi. Numei in Pasal lam zuih ding, na khang kisimna ahih lam zong hong lang sak mahmah a, Thu um lo Pasal na neih leh, Na pasal lam na zuih kul ding ahih manin, Na Khatha, na taksa tha nem mahmah ding ahih manin, ahun om lai in, Lai Siangtho deihna bangin nungta, gamta, neihsawm in.\nDEIHLOH PEN in Thu um lo mi Pasal tawh a kiteng nahih zenzen leh Lai Siangtho in Pasal te tung ah thu neih lala ding hong deih lo a, na gamtatna hoih tawh na lawmpa, Na lawmnu in Pasian a muh theihna dingin, Hanciam in ci hi. Christian hi a Piangthak lo na hih leh bel thei khang e, anui a na sim in.\n1Peter 3:1-1Tua mah bangin zite aw, na pasalte uh Pasian thu umlo ahihkhak leh na gamtatna hangun Pasian thu a uptheihna dingun na pasalte uh thu na mang un. Kampau kul sese loin, 2na gamtat hoihna uh a muh uh ciangin Pasian thu hong um ding uh hi. 3Na hoihna dingun puatham kizepna ahi sambawlna, kham leh suangmanpha tawh kizepna, puan hoihnono silhnate na bulphuh kei un la, * 4Pasian' muhna-ah a manpha mahmah ahi lungsim puakzia, a tul theilo sunglam hoihna na bulphuh zaw un. 5A beisa hunah Pasian muangin thu um numeite in a pasalte uh thu mangin, tu-a bang danin a hoihna dingun a kibawl uh hi. 6Sarah zong tu-a bangmahin gamta a, a pasal Abraham' thu mangin, “Topa aw,” a ci hi.\n“Na lawmpa Pasian thu-um lo, Piang thak lo ahih leh Na lawmpa Pasian a up nang leh Piangthak nangin Numei pen a tawhtang na hih lam kiphawk mahmah in.” Christian ah kicite sungah zong Piang thak vetlo tam mahmah ahih manin Zi ding or Pasal ding pen Zon siam mahmah kisam hi. Na Zi, Pasal ding pen Nam leh Namdang tawh buaima sak sangin Pasian thu um maw, um lo cihtawh buaima sa zaw le cin, Na innkuan sung hong nuamzaw ding hi, Nihna ah Nam kibang pen ahih theih liai leh bel kisam a, amasa cih hituan kei, Pasian zia thupi masa zaw, cih tuni in hih teng tawh akihan thawn hi hang.\nNote: # Pasian in Christian mite Christian mitawh kiten ding bek na phal hi. #” Christian lo, Piangthak lo Pasal na neih leh Pasal tung thu hilh ding deih lo a, Gamtat hoihna tawh Pasian amuh dingin nungta in ci hi. Pasian amuhna ding tawhtang na hih lam phawk in” # Numei in Pasak tung ah thu nei lanlan cih pen LSTho in deih lo hi, @ Sum leh pai deihna taksa ngaihsutna tawh Pasal a zong na hikha hiam?\nBy: Siam Khaute, USA


url: =Haksatna tunga gualzawhna ~ Dr. Ngul Khan Pau :: ZOMI DAILY\nposted on 7 December 2017 at 10:06 pm Lomkholna: Article, Ngulkhanpau\n“Sat puka a na om hiam; na thokik hiam tawh kisai lo hi” – Vincent Lombard nuntakna pen pukna vive hi a, ahih hangin puk den lo hi. Mi khat peuh in na khat peuh a kisat puk sak den leh a sila bang ngaihsutna amau sungah om den ding hi. Kammal kizang pha mahmah ‘Lampi kizui tam lo’ cih na za ngei hiam? Tua pen mi lawhcingte in a zuih uh lampi ahi hi.\nLampi pen haksa, phok in lauhuai tase leh amaute in tua lampi tawpna ah bang in amaute ngak ahi hiam cih theician uh ahih manin zuih ding thadah lo uh hi.\nNopsakna lampi tawnte, rose-pak tawh kibang nuntakna a zangte, hun khempeuh a thagum suah kisam lo ding nuntakna lamen dente in lawhcinna lampi tawn lo ding uh hi. Ahang pen lawhcinna lampi in nakpi a sepna tawh kisial, pumpi ki-ukna, aman bang zah hita seleh ngahna ding ahih peuh leh piakngamna ahi hi. Mi khatpeuh a man kigen zah a pia ngam lote in na khempeuh mawhsak in paulap zong ding uh a, tuate tawh amau nuntakna bei ding hi.\nNa nuntak sunga haksatna na tuak ding pen nuntakna ah a ngeina hi a, ahih hangin haksatna neih leh neih loh a thupi hilo hi. A thupi leh kisam pen ahih leh tua haksatna tunga gualzawh nadingin bang sem na hi hiam cih hi zaw hi. Joshua J.Marine in khatvei lai in, “Tonate in (challenges) nuntakna hong nuamsak hi a, tua tonate i zawhna in nuntakna manpha sak hi” na ci hi. Nuntakna nopsakna bek ah kinga kei inla, a manpha nuntakna nei in. Hih anuai ah na haksatna pen lawhcinna na ngah theihna ding hi cih thu tawm gen ni.\n1. Suangmeihol (coal) lakah Suangmanpha (diamond) zong in:\nNuntak sung a na tuak khak khempeuh in manphatna nei hi. Nang ngaihsutna ah tua bang na hi khin lo thei hi. Bang hang hiam cih leh na nasak leh hong nasak thute na mangngilh thei kei hi. Tu mahmah in zong mi a tul a simte in na zuih mah bang, na tuak bangbang tuak uh hi cih thei in. Na haksatna panin na sin khiat thute in midang haksa tuakte tua bang a tuahna uh panin huh thei hi. Nang mahmah in zong na sinkhiat thute a manpha na suak sak thei hi.\n2. Na ngimna nungtasak den in:\nNasep ding khat bang hangin sem ding cih na theihcian kei leh ngimna nei lo na hi ding hi. Tua hun ciangin haksatna neucik nangawnin tua nasep hong nusia-sak ding hi. Ahi zongin, na ngimna leh muhkholhna na lungsim ah na koih teitei leh haksatna na tuakte na pal galkai ding hi; ahang pen na nuntak sunga na nasep pen tu a na tuak laitak sangin lianzaw hi cih na thei hi. Biakinn ah buaina hong tung dinga kiging khol dingin pai loin thupha ngah ding bekin i pai uh hi. Jesu na it hang in nuntak galdona ading a ki sa zo na hi tuan kei hi. A lungdamhuai thu in haksatna in nang adingin na hoih sem thei hi. Kha Siangtho hanga thahatna na ngah theihna dingin hong huh thei hi.\n3. Jesu kiangah tai in:\nHaksatna hong tun ciangin, Jesu kiang ah tai masak pen ding ahi hi. Kong kikhak khumin, taikhia ahih kei leh nang hong huh thei dingte kiang pan kituamkoih kei in. Jesu kiangah tai in. Jesu pen i upna Bawlpa leh a Gualzopa ahi hi. Ama’n, “Note ka hong nusia ngei kei ding hi” (Heb.13:5) ci hi. Jesu in hong guaksuak sak lo ding hi. Hih buaina pan na suahtakna dingin amah muang in. Jesu kiang na tai khit ciangin na lungtang ki-en in. Kisikna leh muanna tawh Jesu kianga tai ding pen haksat tuak hun a i sep ding ahi hi.\n4. Na vai khempeuh ap in:\nHih pen haksatna panin taimangna nasep hi lo hi. Vai khempeuh Jesu tunga apna pen suahtakna dinga khalam kalsuanna ahi hi. “Pasian in note hong kem ding ahih manin na lungkhamnate khempeuh uh ama kiang tunpih un” (1 Pit.5:7). I vai khempeuh Jesu tungah i ap ciangin i haksatna zong amah tungah a ap i hi hi. Jesu na lamdang bawltheihna khut ah na pawl khat na ngakpahpah ding om hi.\n5. Nang leh nang kihanthawn in:\nCar khawlbupi (engine) a tui a tawm man a buai na za ngei hiam? A tui a kithun kik cianga tua car nungta kikpah bangin nang zong tui kisam na hi kha ding hi. I nuntakna zong tua bang mah hi a, tamveipi hih leitung nate tawh buai in i tui hong tawm hi. Pasian Thu i lungtang a koih ding i awlmawh loh manin i nuntakna lauhthawnghuaitak in i koih hi.\nPasian Thu na lungtang suangpek ah kiptaka a kigelh ciangin nang leh nang na kihanthawn thei ding hi. David zong Topa sungah amah leh amah kihanthawn hi cih Lai Siangtho ah i mu hi. Lai Siangtho Late sung pen galte pana hotkhiatna ding ngetna vive in dim hi. Hih thungetnate ngaihsun in David nget bangin Pasian huhna na ngen thei hi. Pasian in hun khempeuh ah huh hi.\nDavid kumpi dinga sap in om a, hih a siangtho sapna hinapi in haksatna leh langpanna in umcih den hi. The Road To The Mountain Top Isn’t Paved by Harvey Schachter cih ah Erik Weihenmayer a haksatna panin in nuntakna ah lawhcinna a ngahna tangthu hoih mah mah khat om hi. Hih in eite zong i haksatna pan gualzawhna i ngah theihna dingin hong thathosak dingin ka um hi.\nErik Wihenmayer in tan 8 leh 9 a sin lai in a khuamuhna hong hat lo ahih manin ama leitung bei dingin um hi. Kha bang zah hiam zawhin TV show khat That’s Incredible kici Terry Fox in cancer natna a maituah dan thu hong gen kik a, a nak tawh a TV screen tuah liangin tua khangno in Terry Fox a khe khat tawh a tai en hi. “Ka lungsim hong lawng pen ahih leh Terry mel puak zia hi. A mel ka et ciangin a kituak lo tampi om hi.\nGimna tawh kidim hinapi a mel ah nuamsakna mel tawh vaak hi. A pumpi gawng mahmah tase leh a sunglama vaak hat mahmah in a pumpi hatna pia hi. Tua limin ka kha kun a om lametna leh hatna hong nei sak hi. Mi tampite pen tua bang haksatna mun panin khawl kha ding uh hi, ahih hangin lamdang takin Terry in mailam nawt in a laizang ah tailut hi.\n“Tua Terry mel ka muh ciangin haksatna huihpi hat mahmah in i kimkot ah hong nawkin tua hong nawk thahatna zangin ei mah leh ei mah hatzaw leh hoihzaw in kibawl thei hi hang cih ka ngaihsun hi” ci-in Weihenmayer in gen hi.\nTua ni a lametna meivak in maban kalsuan dingin makaih a, lawhcing in amah a tona (challenge) in zang hi. Leitung Gambupte (continent) a mual 7 dawnah mitdel a kah zo masa pen hih ding, Everest mual zong hi ding hi. Haksatna pan a sin khiatna in kum 1999 kuma laibu hoih mahmah Adversity Quotient kici, eite in nisim a i haksatnate na thupizaw ngahna ding a hong lamlak ding Paul Stoltz tawh hong bawl khia uh hi.\nTua ahih manin Tuipi daisak theipa khut sungah na khut na koih peuh leh a hatpen Pasian (Almighty) in na nuntakna ah na lamdang a bawl ding thusim (secret) hi lo hi. Sir Winston Churchill in a manpha mahmah hanthawnna sangnaupangte tungah pia hi, NEVER, NEVER, AND NEVER GIVE UP. Rev. Dr. J.M. Ngul Khan Pau\nPrevious: Bang hanga Jerusalem kituhna hih banga buaihuai leh nawngkaihuai hiam?\nNext: Malaysia ah sangnaupang khat thuhilhna kisatgawp in sihlawhliang